title: Agrippina, Neron äiti

text: "Agrippina, Neron äiti" on yksi Enrico Guazzonin Cinesille tekemistä historia-aiheisista lyhytelokuvista, jotka sittemmin johtivat vuoden 1913 suurelokuvaan "Quo vadis?". Sen tyylissä näkyy vielä teatterin ja ranskalaisten esikuvien vaikutus. Teatterikulisseista oli kuitenkin jo päästy eroon ja avustajoukot olivat entistä suurempia.


title: Agrippina, Neron äiti

text: Elokuva oli menestys sekä Italiassa että ulkomailla. Aikalaiskriitikot kehuivat varsinkin sen lavastusta ja historiallista todenmukaisuutta. Suomessa elokuvaa esitettiin jo parin viikon kuluttua sen ensi-illasta. Turkulaisen "Sosialistin" mukaan ”missään tapauksessa ei tämä Nero-kuvaus ole jalostava eikä kehittävä, mutta kyllä pöyristyttävä”.


title: Agrippina, Neron äiti

text: Elokuva on restauroitu Friulin elokuva-arkistossa. Alkuperäisestä 380 metrin pituudesta on säilynyt 300 metriä.


title: The Player – Pelimies

text: The Player – Pelimies on Robert Altmanin ohjaama elokuva vuodelta 1992. Hollywoodin elokuvamaailmaan sijoittuvan satiirin on oman romaaninsa pohjalta käsikirjoittanut Michael Tolkin, ja sen pääosia esittävät Tim Robbins, Greta Scacchi, Fred Ward ja Whoopi Goldberg. Elokuvassa vilahtelee myös muuta elokuvaväkeä cameorooleissa.


title: The Player – Pelimies

text: "Pelimies" oli Altmanin paluu suuren yleisön elokuvien pariin 1980-luvun pienimuotoisempien ja kokeellisempien elokuvien jälkeen. Sitä pidetään yhtenä elokuvahistorian parhaista Hollywood-satiireista.


title: The Player – Pelimies

text: Suuren filmistudion tuotantopäällikkö Griffin Mill (Robbins) alkaa saada uhkaavia kirjeitä nimettömältä vaanijalta, todennäköisesti hylätyltä käsikirjoittajakandidaatilta. Griffin alkaa jäljittää kirjeiden lähettäjää ja tulee vahingossa tappaneeksi väärän miehen. Griffin rakastuu tämän leskeen (Scacchi).


title: The Player – Pelimies

text: Elokuva alkaa kahdeksanminuuttisella otoksella, monimutkaisella kamera-ajolla elokuvastudion pihan poikki kulkevasta ihmisryhmästä toiseen, jonka aikana keskustellaan muun muassa Orson Wellesin "Pahan kosketuksen" alun kamera-ajosta ja Hitchcockin "Köyden" leikkaamattomuudesta. Välillä kamera jää tarkkailemaan ikkunan takana toimistossa pidettävää palaveria. "Pelimies" sisältää muutenkin runsaasti viittauksia Hollywoodin elokuviin ja niiden lajityyppeihin. Elokuvassa on myös Altmanille tyypillistä päällekkäistä dialogia ja henkilöhahmojen liikkeiden ehdoilla tehtyjä kuvia.


title: The Player – Pelimies

text: Altman sai elokuvasta parhaan ohjauksen Bafta-palkinnon. Hänet palkittiin parhaana ohjaajana myös Cannesin elokuvajuhlilla, ja hän oli ohjauksestaan ehdolla myös Oscar- ja Golden Globe -palkintoihin. Tim Robbins voitti roolistaan Golden Globe -palkinnon. Michael Tolkin oli Oscar-ehdokkaana sovitetusta käsikirjoituksestaan ja Geraldine Peroni elokuvan leikkauksesta.


title: The Player – Pelimies

text: "The New York Timesin" kriitikot valitsivat "Pelimiehen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gustavsbergin piiri

text: Gustavsbergin piiri () sijaitsee Värmdön kunnassa Ruotsissa. Sen väkiluku on .


title: Kaupunkiaktivismi

text:
Kaupunkiaktivismi on kansalaisten itse organisoimaa ja omaehtoista yhteistoimintaa, joka
Vastaavanluonteisesta aktivismista kaupunkien ulkopuolella voi puhua käsitteellä kansalaisaktivismi.


title: Kaupunkiaktivismi

text: Lisää kaupunkia Helsinkiin


title: Kaupunkiaktivismi

text: Sissiviljely


title: Helsingin suojeluskuntatalo

text: Helsingin suojeluskuntatalo on Helsingin Taka-Töölössä sijaitseva vuonna 1941 valmistunut H-kirjaimen muotoinen rakennus, joka nykyään toimii pääosin toimistokäytössä. Suojeluskuntatalo sijaitsee osoitteessa Pohjoinen Hesperiankatu 15.


title: Helsingin suojeluskuntatalo

text: Rakennuksen on suunnitellut arkkitehti Toivo Jäntti. Rakennus on kaupunkikuvallisesti ja rakennustaiteellisesti arvokas rakennus, jonka vuoksi se on suojeltu sr-1 merkinnällä asemakaavassa.


title: Helsingin suojeluskuntatalo

text: Rakennuksen suunnittelu aloitettiin vuonna 1936. Rahoitusvaikeuksien vuoksi rakennustyöt pääsivät käyntiin vasta vuonna 1939. Suojeluskuntataloon saatiin mittava rahalahjoitus Lotta Svärd -järjestöltä. Talo valmistui vuodenvaihteessa 1940-41.  Rakennus ehti olla suojeluskuntatalona vain vajaa neljä vuotta. Talo myytiin jatkosodan jälkeen Urlus-säätiölle, joka on edelleen rakennuksen omistaja.


title: Helsingin suojeluskuntatalo

text: Talossa toimi ravintola Motti vuosina 1941–1987, 1997–2007 ja 2011–2012.


title: Kuusankosken Sanomat

text: Kuusankosken Sanomat oli Kuusankoskella vuosina 1959–1989 julkaistu puolueisiin sitoutumaton paikallislehti joka ilmestyi kolme kertaa viikossa. Lehteä julkaisi aluksi Kuusankosken Lehtitaitto Oy joka myi lehden vuonna 1968 Kuusankosken Sanomat Oy:lle. Vuodesta 1971 alkaen lehteä kustansi lahtelainen Esan Kirjapaino Oy. Lehden päätoimittajina olivat muun muassa Antero Nuotio, Valto Mäntylä, Seppo Suominen ja Teuvo Nurmi.


title: Mariama

text: Mariama on malilaisen Boubacar Traorén esikoisalbumi, joka julkaistiin vuonna 1990.


title: Mariama

text: Kaikki kappaleet Boubacar Traoré ellei toisin mainita.


title: Luzia Ebnöther

text: Luzia Ebnöther (s. 19. lokakuuta 1971 Zürich) on sveitsiläinen kilpauransa päättänyt curlingpelaaja ja olympiamitalisti.


title: Luzia Ebnöther

text: Ebnöther kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti myös MM- ja EM-mitaleja.


title: Laurence Bidaud

text: Laurence Bidaud (s. 22. maaliskuuta 1968 Lausanne) on sveitsiläinen kilpauransa päättänyt curlingpelaaja ja olympiamitalisti.


title: Laurence Bidaud

text: Bidaud kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti myös MM- ja EM-mitaleja.


title: Ashby Magnan rautatieasema

text: Ashby Magnan rautatieasema oli rautatieasema Great Central Main Linen varrella Ashby Magnan ja Dunton Bassettin kylien välillä, Leicestershiressä. Se oli käytössä vuosina 1899–1969.


title: Ashby Magnan rautatieasema

text: Ashby Magnan asema avattiin Great Central Main Linen varrelle 15. maaliskuuta 1899. Asemalla oli laiturisaareke, jonne kuljettiin aseman ylittävältä sillalta portaita pitkin. Saarekkeen pohjoispäässä oli asemarakennus, jossa oli lipunmyyntitoimisto. Aseman eteläpuolella oli myös pienehkö tavaraliikenteen ratapiha.


title: Ashby Magnan rautatieasema

text: 1950-luvun loppupuolella liikenne linjalla alkoi vähentyä, sillä autojen suosio lisääntyi, ja lisäksi se kilpaili muiden pohjois-eteläsuuntaisten linjojen kanssa. Pikajunaliikenne Manchesterista Lontooseen lakkasi 2. tammikuuta 1960. Vuoden 1963 Beechingin leikkausten ensimmäisessä raportissa Great Central Main Line todettiin tarpeettomaksi. Ensimmäiset asemat linjan varrelta suljettiin jo samana vuonna. Toisin kuin monet muut maaseudun asemat, Ashby Magna pysyi edelleen vilkkaana, ja se pysyikin avoinna aina linjan lopulliseen lakkauttamiseen, 5. toukokuuta 1969, asti.


title: Ashby Magnan rautatieasema

text: Asema on lähes täysin purettu. Laiturista on jäljellä pieniä osia, ja sen lisäksi aseman alueella on oletettavasti asemasta peräisin olevia kivenkappaleita ja romua. Aseman ylittävä silta sen sijaan on yhä olemassa, joskin sen alusta on täytetty maalla. Lisäksi entisellä tavararatapihalla on jäljellä karjan lastauslaituri, joka on nykyään lautatarhan alueella.


title: Tanya Frei

text: Tanya Frei (s. 31. toukokuuta 1972 Bern) on sveitsiläinen kilpauransa päättänyt curlingpelaaja ja olympiamitalisti.


title: Tanya Frei

text: Frei kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti myös MM- ja EM-mitaleja.


title: Cvetković–Maček-sopimus

text: Cvetković–Maček-sopimus (; ) oli Jugoslavian kuningaskunnassa 26. elokuuta 1939 solmittu poliittinen sopimus. Sen perusteella Kroatia sai sisäisen autonomian, kun autonominen Kroatian Banovina luotiin. Alue käsitti Jugoslavian kroatialaisväestön. Alue käsitti nykyisen Kroatian valtion ja kroatialaisen väestön asuinalueita Vojvodinasta ja Bosnia-Herzegovinasta. Sopimuksen tekijöinä olivat Jugoslavian pääministeri Dragiša Cvetković ja kroaattipoliitikko Vladko Maček. Sopimuksen syntymisen edellytyksenä oli prinssihallitsija Paulin suvaitsevaisempi asenne kuin edeltäjänsä, salamurhatun kuninkaan Aleksanterin. Paul pelkäsi Kroatian tilaisuuden tullen eroavan Jugoslaviasta. Järjestelyllä toteutettiin toive, joka kroaateilla oli ollut Jugoslavian kuningaskunnan syntyvaiheessa ensimmäisen maailmansodan päättyessä vuonna 1918. Kroatian Banovinan autonomian luominen aiheutti myös Jugoslavian kuningaskunnan uuden perustuslain säätämiseen.


title: Cvetković–Maček-sopimus

text: Kroatian väestön oma itsellinen hallinnollinen yksikkö oli syntynyt ensimmäisen kerran sitten keskiaikaisen Kroatian valtakunnan. Autonomisen Kroatian Banovinan toimivallan ulkopuolelle, Jugoslavian keskushallinnon hoidettavaksi, jäivät ulkopolitiikka, armeija, poliisi ja ulkomaankauppa. Alueen johtajaksi eli baniksi nimitettiin Ivan Šubašić.


title: Cvetković–Maček-sopimus

text: Sopimuksen mukainen Kroatian Banovina oli voimassa huhtikuuhun 1941, jolloin toisen maailmansodan jo puhjettua Saksa liittolaisineen hyökkäsi Jugoslaviaan ja Jugoslavian kuningaskunta hajosi. Tällöin syntyi vielä laajempi Bosnian alueita kattava Saksaan ja Italiaan tukeutuva Kroatian kuningaskunta. Tätä vaihetta kesti vuoteen 1945, jolloin syntyi Jugoslavian sosialistinen liittotasavalta, johon Kroatian sosialistinen tasavalta kuului osatasavaltana.


title: Fritz Stöckli

text: Fritz Karl Stöckli (15. toukokuuta 1916 – 1968) oli sveitsiläinen vapaapainin olympiamitalisti ja rattikelkkailun maailmanmestari.


title: Fritz Stöckli

text: 87 kilogramman painoluokassa kilpaillut Stöckli saavutti olympiahopeaa Lontoossa 1948 ja EM-hopeaa Tukholmassa 1946. Oslon talviolympialaisissa 1952 Stöckli kilpaili rattikelkkailijana yltäen Sveitsin nelikossa neljänneksi. Vuonna 1953 Stöckli voitti Sveitsin kaksikossa maailmanmestaruuden.


title: Pekka Ketonen (metsänhoitaja)

text: Pekka Ketonen (5. tammikuuta 1928 Kotka – 26. helmikuuta 2009 Helsinki) oli suomalainen metsänhoitaja ja pitkäaikainen Suomen Kennelliton toiminnanjohtaja. Kuvanveistoa harrastanut Ketonen on muotoillut kaikkien viiden suomalaisen koirarodun patsaat.


title: Pekka Ketonen (metsänhoitaja)

text: Ketonen osallistui jatkosotaan sotilaspoikana. Hän pääsi ylioppilaaksi vuonna 1948 ja valmistui metsänhoitajaksi Helsingin yliopistosta 1954. Metsäalalla hän toimi tilintarkastajana, apulaismetsänhoitajana ja piirimetsänhoitajana.


title: Pekka Ketonen (metsänhoitaja)

text: Ketonen tuli Suomen Kennelliittoon toiminnanjohtajaksi vuonna 1967, ja hän jäi eläkkeelle vuonna 1988. Yli 20 vuoden työuraan mahtuu muun muassa koiratietojen siirto paperirekisteristä tietokoneelle.


title: Pekka Ketonen (metsänhoitaja)

text: Ketonen oli taiteellinen, hän harrasti maalausta ja teki reliefejä muun muassa Kennelliiton ja koiraharrastajien tarpeisiin. Näkyvä osoitus taiteellisuudesta ovat Ketosen tekemät patsaat viidestä suomalaisesta koirarodusta. Patsaat on sijoitettu eri puolille maata.


title: Nordlys

text: Nordlys on norjalainen sanomalehti, joka ilmestyy Tromsøssä. Se on Pohjois-Norjan suurin lehti ja kuuluu norjalaiseen mediakonserniin A-presseniin.


title: Nordlys

text: Lehden perusti Tromsin läänin pohjoisosassa Karlsøyssa pappi Alfred Eriksen. Ensimmäinen numero ilmesty 10. tammikuuta 1902.


title: Nordlys

text: Lehti jakaa Nordlysprisen-palkintoa ja valitsee "Vuoden Tromsøläisen".Mediebedriftenes Landsforeningin ilmoittama nettolevikki:


title: Flamingo (albumi)

text: Flamingo on The Killers-yhtyeestä tunnetun laulaja Brandon Flowersin ensimmäinen sooloalbumi, joka julkaistiin syyskuussa 2010. Albumi ylsi listaykköseksi Britannian albumilistalla, ja kotimaassaan Yhdysvaltain Billboard 200-listalla sijalle 8. "Flamingolta" julkaistiin singlenä kappaleet ”Crossfire”, ”Only the Young” ja ”Jilted Lovers & Broken Hearts”.


title: The Desired Effect

text: The Desired Effect on The Killers-yhtyeestä tunnetun laulaja Brandon Flowersin toinen sooloalbumi, joka julkaistiin toukokuussa 2015. Albumi ylsi listaykköseksi Britannian albumilistalla ja kotimaassaan Yhdysvaltain Billboard 200-listan sijalle 17. "The Desired Effectilta" julkaistiin singlenä neljä kappaletta.


title: Halifax-luokka

text: Halifax-luokka on Kanadan kuninkaallisen laivaston ja myöhemmin Kanadan asevoimien kahdentoista aluksen muodostama fregattiluokka. Luokan alukset otettiin palvelukseen 1992-1997.


title: Halifax-luokka

text: Yhdeksän luokan aluksista valmistettiin Saint John Shipbuilding Limitedillä Saint Johnissa New Brunswickissa ja loput kolme Marine Industries Shipyardsilla Sorelissa.


title: Halifax-luokka

text: Kanadan hallitus aloitti kesäkuussa 2007 projektin, jonka tavoitteena oli modernisoida luokan alukset. Modernisointi sisälsi uuden taistelunjohtojärjestelmän, Harpoon-järjestelmän päivityksen, uuden tutkajärjestelmän, omalaitetunnistimeen moodin S/5, taktisen datalinkin ja omasuojajärjestelmän. Modernisointiin liittyivät myös ESSM ja Thales Sirius IRST.


title: Halifax-luokka

text:
Työt ensimmäisellä aluksellä "HMCS Halifaxilla" aloitettiin lokakuussa 2010 ja viimeisen aluksen modernisointi saatiin päätökseen vuonna 2017. Ensimmäinen modernisoitu alus palasi palvelukseen vuonna 2012.
Päätös kuuden aluksen hankinnasta tehtiin 22. joulukuuta 1977. Aluksia piti alkuperäisen suunnitelman mukaan valmistaa kaksikymmentä, mutta pitkittynyt suunnittelujakso nosti kustannuksia merkittävästi. Suunnittelutyö jaettiin Saint John Shipbuidersin ja Paramax Electronicsin kesken aj Saint John Shipbuilders vastaanotti tilauksen ensimmäisen erän valmistamisesta vasta kesäkuussa 1983. Joulukuussa 1987 tilattiin toinen kuuden aluksen erä.


title: Tapanilan VPK

text: Tapanilan VPK on vuonna 1915 perustettu vapaapalokunta, joka toimii Helsingin Tapanilassa. Tapanilan VPK on yksi Helsingin 15 sopimuspalokunnasta. VPK toimii Helsingin kaupungin Pelastuslaitoksen alaisuudessa.


title: Tapanilan VPK

text: Tapanilan VPK:lla on kolme osastoa: hälytysosasto, nuoriso-osasto ja naisosasto. Hälytysosasto suorittaa palo-, myrsky-, eläin- ja pelastustoimen hälytystehtäviä. VPK:n palokuntatalo on osoitteessa Päivöläntie 50.


title: Florian Grillitsch

text: Florian Grillitsch (s. 7. elokuuta 1995 Neunkirchen, Itävalta) on itävaltalainen jalkapalloilija. Hänen pelipaikkansa on keskikentän keskellä. Grillitsch edustaa Bundesliigassa pelaavaa 1899 Hoffenheimia.


title: Florian Grillitsch

text: Grillitsch muutti kesällä 2013 Itävallasta Saksaan ja siirtyi Werder Bremenin junioreihin. Vuosina 2015–2017 hän edusti seuraa 48:ssa Bundesliigan ottelussa tehden kolme maalia. Kesällä 2017 Grillitsch siirtyi 1899 Hoffenheimiin.


title: Florian Grillitsch

text: Grillitsch pelasi ensimmäisen ottelunsa Itävallan maajoukkueessa 28. maaliskuuta 2017, kun Itävalta pelasi kotonaan 1–1-tasapeliin päättyneen ystävyysottelun Suomea vastaan.


title: Jordan Rowley

text: Jordan Rowley (s. 3. huhtikuuta 1990 Edmonton) on jääkiekkoilija, joka pelaa Lahden Pelicansissa.


title: Birgit Heeb-Batliner

text: Birgit Heeb-Batliner (s. 14. lokakuuta 1972 Mauren) on liechtensteinilainen alppihiihtäjä. Hän edusti aktiiviurallaan escheniläistä Unterländer Wintersportverein -seuraa. Hän on pituudeltaan 160 cm.


title: Birgit Heeb-Batliner

text: Heeb-Batliner kilpaili maailmancupissa ensimmäisen kerran tammikuussa 1993. Ensimmäiset maailmancupin pisteensä hän sai oltuaan neljäs Park Cityn suurpujottelussa marraskuussa 1994. Ensimmäisen palkintosijansa hän saavutti oltuaan kolmas niin ikään Park Cityn suurpujottelussa marraskuussa 1998. Kaudella 1999–2000 hän oli toinen Cortina d'Ampezzon sekä kolmas Lienzin ja Bormion suurpujotteluissa. Ainoan maailmancupvoittonsa ja samalla viidennen ja viimeisen palkintosijansa hän saavutti Park Cityn suurpujottelussa viimeisellä kilpailukaudellaan marraskuussa 2002. Hän sijoittui suurpujottelun maailmancupin kokonaispisteissä kuudenneksi kaudella 1998–1999 ja seitsemänneksi kaudella 1999–2000.


title: Birgit Heeb-Batliner

text: Heeb-Batliber kilpaili neljissä olympialaisissa. Albertvillessä 1992 hän sijoittui alppiyhdistetyssä 20:nneksi, supersuurpujottelussa 30:nneksi ja keskeytti suurpujottelun. Lillehammerissa 1994 hän oli suurpujottelussa yhdestoista ja keskeytti supersuurpujottelun. Naganossa 1998 hän sijoittui suurpujottelussa yhdeksänneksi, mutta tuli hylätyksi samassa lajissa Salt Lake Cityssä 2002.


title: Birgit Heeb-Batliner

text: Heeb-Batliner sijoittui MM-kilpailuissa Moriokassa 1993 supersuurpujottelussa 32:nneksi ja Sierra Nevadassa 1996 suurpujottelussa seitsemänneksi. Sestrieressä 1997 hän oli supersuurpujottelussa 23:s ja keskeytti suurpujottelun. Hän sijoittui MM-kilpailujen suurpujottelussa 12:nneksi Vailissa 1999, viidenneksi St. Antonissa 2001 ja kymmenenneksi Sankt Moritzissa 2003.


title: Spitfire Records

text: Spitfire Records oli Eagle Rock Entertainmentin tytäryhtiö, joka sijaitsi New York Cityssä Yhdysvalloissa.


title: Kaikki veturit töihin!

text: Kaikki veturit töihin! () on brittiläinen elokuva vuodelta 2005, joka perustuu televisiosarjaan "Tuomas Veturi". Englanninkielisenä kertojana toimi Michael Angelis, suomenkielisenä puolestaan Aku Laitinen. Elokuva oli ensimmäinen "Tuomas Veturiin" perustuva suoraan videolle julkaistu erikois-DVD, ja sen tuotti HIT Entertainment sarjan 8. ja 9. tuotantokauden välillä.


title: Abraham Lincoln (kapteeni)

text: Abraham Lincoln (13. toukokuuta 1744 Berksin piirikunta, Pennsylvania – toukokuu 1786 Jeffersonin piirikunta, Virginia ) oli yhdysvaltalainen kapteeni ja presidentti Abraham Lincolnin isoisä.


title: Abraham Lincoln (kapteeni)

text: Abraham Lincoln syntyi Berksin piirikunnassa, Pennsylvaniassa 13. toukokuuta 1744. Hänen isänsä John Lincoln (1716–1788) oli kotoisin Monmouthin piirikunnasta, New Jerseystä ja hänen äitinsä Rebecca Morris (1720–1806) oli kotoisin Pennsylvaniasta. Abraham oli perheen vanhin lapsi. Hänellä oli myös kahdeksan nuorempaa sisarusta: Hannah, Lydia, Isaac, Jacob, John, Sarah, Thomas ja Rebecca. Abrahamin isä John Lincoln osti vuonna 1768 maata Virginiasta. Vuonna 1773 alue jaettiin perheen kahden vanhimman pojan, Abrahamin ja Isaacin kesken.


title: Abraham Lincoln (kapteeni)

text: Abraham Lincoln toimi kapteenina Yhdysvaltain vapaussodan aikaan 1775–1783.


title: Abraham Lincoln (kapteeni)

text: Hän nai Bathsheba Herringin (1742–1836), ja he saivat viisi lasta, jotka olivat Mordecai (s. 1771), Josiah (s. 1773), Mary (s. 1775), Thomas (s. 1778) ja Nancy (s. 1780). Vuonna 1781 Lincolnit muuttivat nykyiseen Kentuckyyn.


title: Abraham Lincoln (kapteeni)

text: Intiaani ampui Lincolnin toukokuussa 1786 tämän oltua peltotöissä poikiensa Mordecain, Josiahin ja Thomasin kanssa. Mordecai meni hakemaan mökistä ladattua asetta, ja ampui isänsä murhannutta intiaania rintaan tappaen tämän.


title: EarMUSIC

text: earMUSIC on Edel AG:n tytäryhtiö.


title: Edel AG

text: Edel AG on saksalainen itsenäinen levy-yhtiö. Sen perusti vuonna 1986 Michael Haentjes.


title: Keny Arkana

text: Keny Arkana (s. 20. joulukuuta 1982) on argentiinalais-ranskalainen räppääjä, joka toimii myös aktivistina. Hän perusti vuonna 2004 musiikkia tuottavan kansanliikkeen La Rage du People Noaille’n kaupunginosassa Marseillessa.


title: Sari Pekkala Kerr

text: Sari Pekkala Kerr on suomalainen taloustieteilijä ja tutkija Wellesley Centers for Women (WCW) -tutkimuslaitoksessa Wellesley Collegessa. Hän toimii lisäksi vierailevana professorina Massaschusetts Institute of Technologyssa. Pekkala Kerrin tutkimus keskittyy työmarkkinoiden, koulutukseen, inhimilliseen pääomaan ja perheisiin.


title: Sari Pekkala Kerr

text: Pekkala Kerr on koulutukseltaan taloustieteiden tohtori. Hän väitteli tohtoriksi Jyväskylän yliopistosta vuonna 2000 otsikolla "Regional convergence and migration in Finland, 1960-95".


title: Sari Pekkala Kerr

text: Pekkala Kerrin puoliso on Harvard Business Schoolin professori William Kerr.


title: Firma (vuoden 2012 televisiosarja)

text: Firma on John Grishamin samannimiseen kirjaan perustuva kanadalais-yhdysvaltalainen draamasarja.


title: Firma (vuoden 2012 televisiosarja)

text:
Josh Lucas,
Molly Parker,
Callum Keith Rennie,
Juliette Lewis.


title: Valonsäde

text: Valonsäde (, myös "Raggio di sole" ”Auringonsäde”) on vuonna 1911 valmistunut italialainen mykkäelokuva. Tuntemattoman ohjaajan elokuvan pääosaa esittää Fernanda Negri-Pouget.


title: Valonsäde

text: Tripolissa asuvan Marian sulhanen kutsutaan asepalvelukseen Italiaan. Miehen poissaollessa rikas pašša yrittää vietellä Marian ja lopulta ryöstää hänet haaremiinsa. Vankeus ei kuitenkaan kestä kauan, sillä mereltä lankeaa valonsäde Tripoliin. Italialaiset valtaavat kaupungin ja vapauttavat Marian, joka tapaa jälleen sulhasensa.


title: Valonsäde

text: Cinesin tuottama "Valonsäde" on osa Italian–Turkin sodan propagandaa, jonka tehtävänä on osoittaa turkkilaisten rikokset ja italialaisten sotilaiden sankarillisuus. Mukana on myös sodan uskonnollisiin motiiveihin viittaava islam-teema.


title: Valonsäde

text: Aikalaiskritiikki kiitti elokuvaa sen isänmaallisuudesta ja itämaisesta lavastuksesta. Suomessa sitä esitettiin useilla eri nimillä alkuvuodesta 1912. Lehtimainoksissa korostettiin haaremiteemaa, mutta elokuvan propagandistisuuskaan ei jäänyt huomaamatta.


title: Valonsäde

text: Elokuva on säilynyt Italian kansallisen elokuva-arkiston kokoelmissa. Se on nähtävissä Friulin elokuva-arkiston YouTube-kanavalla


title: Meloe

text: Meloe on toukohärkien heimoon kuuluva kovakuoriaissuku.


title: Meloe

text: Suvun lajit ovat kooltaan keskisuuria tai suuria, pituudeltaan 12–30 mm. Niillä ei ole siipiä ja peitinsiivet ovat lyhentyneet. Näiden kovakuoriaisten naaraat ovat suurempia kuin koiraat, joilla on epätavalliset tuntosarvet.


title: Meloe

text: Toukat syövät mehiläisten munia ja muuta ravintoa, jota ne löytävät mehiläispesistä.


title: Esa Jokivuolle

text: Esa Jokivuolle on suomalainen taloustieteilijä ja Suomen Pankin tutkimuspäällikkö. Jokivuolle on työskennellyt Suomen Pankissa eri tehtävissä vuodesta 1999 alkaen ja toiminut vierailevana professorina Aalto-yliopiston kauppakorkeakoulussa.


title: Esa Jokivuolle

text: Jokivuolle on koulutukseltaan rahoituksen tohtori. Hän väitteli tohtoriksi vuonna 1996 University of Illinois at Urbana-Champaign -yliopistosta.


title: Mamma Mia: Here We Go Again!

text: Mamma Mia: Here We Go Again! on vuonna 2018 ensi-iltansa saanut elokuvamusikaali, jonka on ohjannut ja käsikirjoittanut Ol Parker. Elokuva on sekä esiosa että jatko-osa vuoden 2008 menestyselokuvalle "Mamma Mia!", joka taas perustuu samannimiseen musikaaliin vuodelta 1999. Elokuvan pääosissa ovat Lily James, Amanda Seyfried, Christine Baranski, Julie Walters, Pierce Brosnan, Dominic Cooper, Andy García, Colin Firth, Stellan Skarsgård, Cher ja Meryl Streep. Elokuva jatkaa siitä mihin ensimmäinen elokuva jäi ja mukana on myös takaumia Donna Sheridanin nuoruuteen vuoteen 1979. Takaumissa kerrotaan miten Donna saapui Kalokairin saarelle ja ensitapaamisistaan hänen tyttären Sophien kolmen mahdollisen isän kanssa.


title: Mamma Mia: Here We Go Again!

text: Elokuva sai ensi-iltansa 20. heinäkuuta 2018, kymmenen vuotta ja kymmenen päivää ensimmäisen elokuvan jälkeen.


title: Mamma Mia: Here We Go Again!

text: Elokuva oli Suomessa vuoden 2018 katsotuin elokuva yli 370 tuhannella katsojalla.


title: Mamma Mia: Here We Go Again!

text: Seuraavat ABBAn kappaleet esitettiin elokuvassa ja löytyvät myös elokuvan soundtrackilta.


title: Mamma Mia: Here We Go Again!

text: Elokuvan kuvaukset alkoivat elokuussa 2017 ja päättyivät saman vuoden joulukuussa.


title: Mamma Mia: Here We Go Again!

text: "Mamma Mia: Here We Go Again!" keräsi ensimmäisten kolmen päivänä aikana Suomessa yli 50 000 katsojaa, joka on yli kaksinkertaisesti kuin ensimmäinen elokuva sai vuonna 2008. Toisella viikollaan Suomen elokuvateatteriessa elokuva ylitti 100 000 katsojan rajan.


title: Mamma Mia: Here We Go Again!

text: "Mamma Mia" ohitti "" -elokuvan Suomen vuoden 2018 katsotuimpana elokuvana elokuun puolivälissä yli 236 000 katsojalla.


title: Mamma Mia: Here We Go Again!

text: Elokuva on saanut kriitikoilta myönteisen vastaanoton. Rotten Tomatoes -sivuston mukaan 170 arvostelun perusteella laskettuna kriitikoiden arvosteluista 79 prosenttia oli positiivisia. "Helsingin Sanomien" Leena Virtanen antoi elokuvalle neljä tähteä viidestä.


title: Heli Koski

text: Heli Koski on suomalainen taloustieteilijä ja Elinkeinoelämän tutkimuslaitoksen tutkimuspäällikkö.


title: Heli Koski

text: Koski on koulutukseltaan taloustieteen tohtori. Hän väitteli tohtoriksi vuonna 1998 Oulun yliopistosta otsikolla "Economic Analysis of the Adoption of the Technologies with Network Externalities".


title: Kiltuanjärvi

text: Kiltuanjärvi on Pohjois-Savossa Sonkajärvellä sijaitseva järvi. Järveltä on yhteys Haajaistensalmen kautta viereiseen Haajaistenjärveen, jonka vedenpinnan taso on samalla korkeudella.


title: Kiltuanjärvi

text: Järven pinta-ala on 1 000 hehtaaria eli 10 km². Se on 11,3 kilometriä pitkä ja 4,8 kilometriä leveä, mutta suuri leveysarvo johtuu 2,7 kilometriä pitkästä Niskalahdesta. Järven suurimpana leveytenä voisi pitää 2,2 kilometriä, joka saadaan ilman Niskalahden lounaaseen työntyvää lahtea. Järven selkä on hyvin avoin ja siihen kohdistuu suurin tuulivaikutus kaakkois-luoteis-suunnasta.


title: Kiltuanjärvi

text: Järvessä on laskettu olevan 32 saarta. Niiden yhteispinta-ala on 10 ha, mikä on noin 1 % järven kokonaispinta-alasta. Saarista Savisaari, Kuivaniemi ja Tölppäsen saaret on yli hehtaarin suuruisia, muista saarista 24 ovat yli aarin ja loput 4 ovat alle aarin kokoisia. Muita saaria ovat Selkäsaaret, Kirvesluoto, Huhtihiekka, Käkisaari, Antinniemi, Kalmasaari, Kärppäsaari ja Merkkuusaari.


title: Kiltuanjärvi

text: Järvi on luodattu ja siitä on julkaistu syvyyskartat. Sen tilavuus on 83 miljoonaa m³ eli 0,083 km³. Järven keskisyvyys on 8,2 metriä ja suurin syvyys on 36,5 metriä. Syvin kohta sijaitsee Selkäsaarien itäpuolella keskellä järveä. Järven pituussuunnassa ja järvenselän keskellä kulkee pitkien ja kapeiden syvänteiden sarja.


title: Kiltuanjärvi

text: Järven rantaviivan pituus on 44 kilometriä, josta saarten rantaviivan yhteispituus on 6 kilometriä. Sen rannat ovat alavaa metsämaata, joka on monin paikoin soistunutta. Kaakkoispäässä sijaitseva Kiltuanmäki ja järven rannat siitä kaakkoon päin ovat jyrkempiä. Järvellä ei ole juurikaan kiinteää asutusta, mutta vapaa-ajan asuntoja on rannoille rakennettu yli 60. Niille johtaa tiet yhdystieltä 5862 tai Kiltuan voimalaitoksen tieltä. Jyrkän kylä sijaitsee Oulunlammella, mutta sillä ei ole vaikutusta järven tilaan lukuun ottamatta Jyrkän voimalaitoksen säännöstelyä.


title: Kiltuanjärvi

text: Järven vedenpinnan korkeus on 145,3 metriä mpy. Järveä on säännöstely vuodesta 1961 siten, että vedenpinnan ali- ja yläkorkeudeksi on määrätty raja-arvot 144,04 metriä ja 146,29 metriä mpy. Säännöstelyä on tehty voimatalouden tarpeisiin ja säännöstelyluvan haltija on Savon Voima Oyj. Veden korkeuksista on mittaustietoa vuodesta 1960 alkaen. Tänä aikana järven keskivedenkorkeus on ollut 145,40 metriä mpy. (arvot N60-järjestelmässä) ja vuotuinen keskimääräinen vaihtelu on ollut 2,05 metriä. Ylin vedenkorkeus on ollut 146,38 metriä (kesäkuussa 1964) ja alin vedenkorkeus on ollut 143,32 (huhtikuussa 1960), joten äärivaihtelu on ollut 3,06 metriä.


title: Kiltuanjärvi

text: Järven lasku-uomassa Oulunkosken alla Oulunlammessa on Jyrkän säännöstelypato. Padon virtaamatietoja on Suomen Ympäristökeskuksessa tallessa vuodesta 1998 alkaen. Niiden mukaan keskivirtaama on ollut 7,2 m³/s, keskiylivirtaama 27 m³/s ja keskialivirtaama 1,9 m³/s. Suurin virtaama on ollut 60 m³/s (tammikuussa 2006) ja pienein virtaama 0,9 m³/s (syyskuussa 1999).


title: Kiltuanjärvi

text: Järvi sijaitsee Vuoksen vesistössä (vesistöaluetunnus 04) Nilsiän reitin valuma-alueen (04.6) Nurmijoen alueella (04.64), jonka Kiltuanjärven alueeseen (04.643) järvi kuuluu.


title: Kiltuanjärvi

text: Valuma-alue saa pääosan vedestään Laakajärven alueelta ja vesistön yläjuoksulta, sekä omalta alueeltaan (04.644), johon laskee idästä myös pieni Keinosenjoen valuma-alue (04.648). Laakajärvi (34,7 km²) laskee Kiltuanjärven itärantaan Laakajokea ja siinä olevaa Laakalampea (56 ha) myöten, mutta suurin osa Laakajärven vedestä päästetään Kiltuan voimalaitoksen läpi. Voimalalle johtaa Laakajärvestä vajaa kolme kilometriä pitkä kanava. Pienempi määrä vettä kulkee Haajaistensalmen kautta, joka on Haajaistenjärven (449 ha) lasku-uoma ja myös Keinosenjoen valuma-alueen lasku-uoma.


title: Kiltuanjärvi

text: Kiltuanjärven alueella on 19 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Haajaistenjärvi, jonka kautta laskevat myös Kämäräisenjärvi (231 ha), Mustajärvi (138 ha), Pitkäjärvi (155 ha), Hukkalampi (15 ha), Löytynlampi (30 ha) ja Ahveninen (269 ha).


title: Kiltuanjärvi

text: Järven lasku-uoma kulkee Jyrkän voimalaitoksen läpi. Niskalahden pohjukassa on sijainnut Oulunkoski, joka on jäänyt voimalan patoaltaaseen ja laskujoen alajuoksuun on muodostunut Oulunlampi.


title: GNU Mach

text: GNU Mach on GNU Hurd -käyttöjärjestelmän pohjana toimiva käyttöjärjestelmäydin, joka perustuu Carnegie Mellon -yliopiston Mach-ytimeen.


title: GNU Mach

text: Suurin osa laiteajureista on peräisin Linux-ytimen versiosta 2.0. Ydin toimii x86-alustalla.


title: Karl Lemström

text: Karl Lemström (s. 18. maaliskuuta 1966 Hyvinkää) on suomalainen kirurgi ja sydän- ja thoraxkirurgian professori (Helsingin yliopisto). Hän on tehnyt Suomessa uraauurtavaa operatiivista- ja tutkimustyötä sydänsiirtokirurgian parissa.


title: Karl Lemström

text: Lemström valmistui lääkäriksi Helsingin yliopistosta 1992. Tohtoriksi hän väitteli niin ikään Helsingin yliopistosta 1995. 1997 hänet nimettiin elinsiirtoimmunologian dosentiksi (Helsingin yliopisto). Kirurgiksi hän erikoistui vuonna 2000. Sydän- ja thoraxkirurgian dosentuuriin hänet nimitettiin 2010 (Helsingin yliopisto). Vuosina 2012‒2016 Karl Lemström toimi elinsiirtokirurgian ja immunologian professorina Helsingin yliopistossa. Vuodesta 2016 hän toiminut Helsingin yliopistossa  sydän- ja thoraxkirurgian professorina.


title: Karl Lemström

text: Mittavan tutkimusuran lisäksi Lemström on toiminut konsultoivana sydän- ja thoraxkirurgina Helsingin yliopistollisessa keskussairaalassa (2004–2011), sekä tällä hetkellä (2017) sydänkirurgian osastonylilääkärinä HYKS:ssä. Lemström työryhmineen on suorittanut suurimman osan Suomessa tehdyistä sydänsiirroista 2000-luvulla.


title: Ultimate SoundTracker

text: Ultimate SoundTracker on Karsten Obarskin kehittämä tracker-ohjelma, joka on kehitetty vuonna 1987 Amiga 500:lle. Obarski kehitti ohjelman auttaakseen musiikin teossa Rainbow Arts:lla.


title: Ultimate SoundTracker

text: Ohjelma on inspiroinut useiden vastaavien ohjelmien kehitykseen kuten Noisetracker ja ProTracker.


title: Ultimate SoundTracker

text: EAS yritti myydä ohjelmaa kaupallisena työkaluna, mutta päätyi julkaisemaan sen lähdekoodit.


title: Oulunkylän VPK

text: Oulunkylän VPK on vuonna 1900 perustettu vapaapalokunta, joka toimii Helsingin Oulunkylässä. Oulunkylän VPK on yksi Helsingin 15 sopimuspalokunnasta. VPK toimii Helsingin kaupungin Pelastuslaitoksen alaisuudessa. VPK:n autotalli on Otto Brandtintiellä.


title: Oulunkylän VPK

text: Oulunkylän VPK:lla on kolme osastoa: hälytysosasto, nuoriso-osasto ja naisosasto.


title: Arado Ar 68

text: Arado Ar 68 on saksalainen Arado Flugzeugwerke valmistama hävittäjälentokone. Se oli viimeinen saksalaisvalmisteinen kaksitasohävittäjä. Konetyyppi oli Luftwaffen käytössä ensilinjan hävittäjänä vuosina 1936–1938. Palveluskäyttö jatkui Chris Chantin mukaan vuoden 1940 kevääseen, jolloin Ar 68 -konetyyppiä käytettiin lentäjien koulutuksessa sekä taitolentokoneena. Tyyppiä käytettiin myös yöhävittäjänä vuoden 1939 paikkeilla. Koneen voimanlähteenä oli 690–750 hevosvoiman (515–559 kW) V12-moottori, jonka valmistaja oli joko BMW tai Junkers.


title: Volodymyr Vynnytšenko

text: Volodymyr Kyrylovytš Vynnytšenko (; 28. kesäkuuta 1880 Jelisavetgrad (nykyinen Kropyvnytskyi), Venäjän keisarikunta) – 5. heinäkuuta 1951 Mougins, Ranska) oli ukrainalainen kirjailija ja poliitikko. Hän oli Ukrainan ensimmäinen pääministeri vuosina 1917–1918 ja hänen hallituksensa julisti Ukrainan itsenäiseksi 22. tammikuuta 1918.


title: Volodymyr Vynnytšenko

text: Vynnytšenko syntyi talonpoikaisperheeseen. Hän pääsi opiskelemaan oikeustiedettä Kiovan yliopistoon, mutta hänet erotettiin yliopistosta poliittisista syistä. Häntä uhkasi jopa vankeustuomio, mutta hän pääsi pakenemaan ulkomaille. Jo ensimmäisissä julkaistuissa teoksissaan Vynnytšenko osoitti levotonta taiteilijatemperamenttia. Hän käsitteli seksuaalisuutta sekä individualismin ja yhteiskunnan välistä suhdetta. Ensimmäiset teokset ilmestyivät vuonna 1902. Vynnytšenko yritti palata kotimaahansa laittomasti, mutta hänet vangittiin. Hän suoritti vankeustuomionsa, palasi opintoihinsa ja valmistui oikeustieteellisestä vuonna 1905. Vuonna 1906 hänet pidätettiin uudelleen, syynä poliittinen toiminta. Vankeutta kesti tällä kertaa vuoden. Muuan ukrainalainen kulttuurimesenaatti maksoi Vynnytšenkon takuut ja hänet vapautettiin. Hänen täytyi kuitenkin jättää kotimaansa.


title: Volodymyr Vynnytšenko

text: Vuodet 1907–1914 Vynnytšenko kierteli eripuolilla Eurooppaa. Hän asui Lembergissä (nykyinen Lviv), Wienissä, Genevessä, Pariisissa, Milanossa, Firenzessä ja Pariisissa. Aviolitton hän solmi vuonna 1911 Rozalia Lifshitsin kanssa joka oli Ranskan juutalainen lääkäri. Ulkomailla vietettyihin vuosiin osui myös taiteellisesti aktiivinen kausi kirjailijana. Maanpaossa kirjoitetut novellit kuvailevat lähes kaikka ukrainalaisia yhteiskuntapiirejä ja niissä näkyy vaikutteita Fjodor Dostojevskilta ja Henrik Ibseniltä. Vuodet 1914–1917 Vynnytšenko asui laittomasti lähellä Moskovaa. Kotimaahansa hän palasi vuonna 1917 ja oli heti merkittävissä tehtävissä maansa politiikassa.


title: Volodymyr Vynnytšenko

text: Vuoden 1917 helmikuun vallankumouksen jälkeen Vynnytšenko nimitettiin Venäjän väliaikaista hallitusta Ukrainassa edustaneen valtuuskunnan johtoon. Maaliskuussa perustettiin Ukrainan rada eli neuvosto. Se valtuutti Vynnytšenkon neuvottelemaan Venäjän hallituksen kanssa. Erilaisten välivaiheiden jälkeen Vynnytšenko nimitettiin Ukrainan pääministeriksi 18. elokuuta 1917 ja asialle saatiin vahvistus myös Venäjän pääministeri Aleksandr Kerenskiltä. Lokakuun vallankumouksen ja Kiovan bolševikkien kapinan jälkeen, Neuvosto-Venäjän joukkojen hyökätessä maahan, Ukrainan kansantasavalta julistautui itsenäiseksi 22. tammikuuta 1918. Tuolloin Saksan keisarikunnan armeija hyökkäsi maahan lännestä ja Neuvosto- Venäjän idästä. Vynnytšenko päätyi hallituksineen pyytämään sotilasapua Saksalta ja keskusvalloilta. Vastineeksi sotilasavusta Ukraina antaisi elintarvikkeita. Sopimusta kritisoitiin laajalti. Hän teki myöskin taloussopimuksen Valko-Venäjän kansallisen tasavallan kanssa. Vynnytšenko kiisteli Symon Petljuran kanssa millaiselle pohjalle Ukrainan armeija muodostettaisiin ja joutui jättämään paikkansa.


title: Volodymyr Vynnytšenko

text: Saksan tukemat konservatiivit kaappasivat Ukrainassa vallan huhtikuussa 1918. Hetmaniksi julistettiin Pavlo Skoropadski. Vallitsevan poliittisen tilanteen vuoksi Vynnytšenko joutui jättämään Kiovan. Kun Ukrainan direktorio muodostettiin vastustamaan hetmanin hallintoa, otti Vynnytšenko osaa sen toimintaan. Kapina onnistui ja Vynnytšenko palasi Kiovaan jälleen joulukuussa 1918. Sodat olivat rikkoneet Ukrainan sisäisen järjestyksen, eikä Vynnytšenkon onnistunut sitä palauttaa. Hän riitaantui asiasta Petljuran kanssa ja erosi jäsenyydestään direktoriossa 10. helmikuuta 1919. Samalla hän erosi Ukrainan sosiaalidemokraattisen puolueen jäsenyydestä. Hän muutti lyhyeksi aikaa Wieniin. Samalla hän ilmoitti perustavansa "ulkomailla asuvien ukrainalaisten kommunistien puolueen". Uuden puolueen johtajana Vynnytšenko matkusti kesäkuussa 1920 Moskovaan. Tarkoituksena oli neuvotella Ukrainan asioista venäläisten bolševikkien kanssa. Neuvottelut olivat Vynnytšenkolle pettymys. Hänen mielestään bolševikit olivat vain pinnallisesti sosialisteja. Sosialismilla he peittävät perinteisen venäläisen suurvaltapolitiikan. Samana vuotena ilmestyi hänen kolmiosainen teoksensa "Kansakunnan synty", joka käsitteli Ukrainan tapahtumia.


title: Volodymyr Vynnytšenko

text: Lopun elämästään Vynnytšenko eli maanpaossa Euroopassa, ensiksi Saksassa ja lopuksi Ranskassa. Ranskassa hän elätti itsensä kirjailijana ja maanviljelijänä. Hän oli hankkinut pienen maatilan läheltä Cannesia Mouginsista. Ranskan vuosinaan Vynnytšenko kirjoitti onnea käsittelevän filosofisen teoksensa nimeltään "Concordism".


title: Volodymyr Vynnytšenko

text: Ukrainassa vaalitaan nykyään jonkin verran Vynnytšenkon muistoa, ei tosin yhtä paljon kuin muiden Ukrainan kansantasavallan johtohenkilöiden. Häntä pidetään nykyään liian vasemmistolaisena. Hänen kirjallista arkistoaan säilytetään Columbian yliopistossa, New Yorkissa, Yhdysvalloissa.


title: Oz (Isère)

text:
Oz on kunta itäisessä Ranskassa Isèren departementissa Auvergne-Rhône-Alpesin alueella.
Kunta sijaitsee Lac du Verneyn tekojärven itäpuolella. Järvi syntyi kun Eau d'Ollen vesivoimayhtiö patosi Eau d'Olle -joen vuonna 1909. Kunnan alueella on Oz-en-Oisansin hiihtokeskus.


title: Åsa Hellman

text: Åsa Katarina Hellman (s. 23. syyskuuta 1947 Porvoo) on suomalainen (suomenruotsalainen) keramiikkataiteilija, taidemaalarien Åke Hellmanin ja Karin Hellmanin tytär.


title: Åsa Hellman

text: Åsa Hellman valmistui keraamikoksi Taideteollisesta korkeakoulusta vuonna 1973 ja jatkoi opintojaan Belgradissa ja Lontoossa. Hän työskenteli vapaana taiteilijana ja osallistui Suomenlinnassa toimivaan Pot Viaporiin.


title: Åsa Hellman

text: Hellman on suunnitellut keramiikkateoksia julkisiin tiloihin. Hän sai taideteollisuuden valtionpalkinnon vuonna 1982.


title: Åsa Hellman

text: Vuosina 1983–1985 Hellman työskenteli tuntiopettajana Taideteollisessa korkeakoulussa, ja hän on toiminut myös vapaana kirjoittajana ja avustanut "Hufvudstadsbladetia". Hänen toimittamansa kirja "Taidekeramiikka Suomessa" vuodelta 2004 sai vuoden taidekirjapalkinnon, ja teos on ilmestynyt myös ruotsin- ja englanninkielisenä laitoksena.


title: Karin Hellman

text: Karin Hilda Sofia Hellman (o.s. Wisuri; 8. heinäkuuta 1915 Pietarsaari – 25. helmikuuta 2004 Porvoo) oli suomalainen taidemaalari. Hellman opiskeli Taideteollisuuden keskuskoulussa vuosina 1934–1938 ja osallistui ensimmäiseen näyttelyynsä vuonna 1939, nuorten näyttelyyn Taidehallissa.


title: Karin Hellman

text: Hellman tunnetaan erityisesti mielikuvituksekkaista öljymaalauksista, sekatekniikkakollaaseista sekä kokeellisista tekstiiliaplikaatioista, joihin hän keskittyi varsinkin 1960- ja 1970-luvulla. Häntä pidetään uranuurtajana tekstiilin käytössä kuvataiteessa. Hän työskenteli piirustuksenopettajana Tammisaaressa ja Porvoossa 1934–1938.


title: Karin Hellman

text: Karin Hellmanin puoliso oli taidemaalari Åke Hellman. Keraamikko Åsa Hellman on heidän tyttärensä.


title: Jyrki Juhani Mäki

text: Jyrki Juhani Mäki (s. 8. elokuuta 1962 Helsinki) on Atoy Groupin hallituksen puheenjohtaja ja omistaja, joka tunnetaan myös avomeripurjehtijana.


title: Jyrki Juhani Mäki

text: Yrittäjä Jyrki Mäki on suomalaisen autohuollon ja vapaan varaosakaupan uudistaja. Atoy Group on Pohjoismaiden neljänneksi suurin autovaraosien ja korjaamotoiminnan yritys. Jyrki Mäki toimii säännöllisesti puhujana ja kouluttajana yrittäjyyden ja palveluliiketoiminnan aiheista oppilaitoksissa sekä autoalan tilaisuuksissa


title: Jyrki Juhani Mäki

text: Hän on tunnettu myös avomeripurjehtijana.


title: Jyrki Juhani Mäki

text: Jyrki Mäki on työskennellyt perheyritys Atoy Groupin palveluksessa koko uransa.


title: Jyrki Juhani Mäki

text: Hän toimii päätoimisena yritysryhmän hallituksen puheenjohtajana vastaten kansainvälistymisestä ja uuden liiketoiminnan kehittämisestä.


title: Jyrki Juhani Mäki

text: Yli puolet Atoy-yritysryhmän liiketoiminnasta on Suomen ulkopuolella. Vuodesta 2013 lähtien asuinpaikkana on Tallinna.


title: Jyrki Juhani Mäki

text: Kansainvälinen perheyhtiö Atoy Groupin omistaja 2016 Atoy Group päätoiminen hallituksen puheenjohtaja


title: Jyrki Juhani Mäki

text: Atoyn omistajasuvun kesken toteutettiin vuonna 2013 yritysjärjestely, jossa 50 % omistuksesta keskittyi Jyrki Mäelle ja loput osakkaista vaiheittain.


title: Jyrki Juhani Mäki

text: Jyrki Mäki on luonut uransa perheyhtiö Atoy:ssa. Hän aloitti Atoy Groupissa ensimmäisen kerran vuonna 1977 kesätöissä, jonka jälkeen jo iltalukion aikana hän on työskennellyt päätoimisesti perheyhtiön palveluksessa.


title: Jyrki Juhani Mäki

text: Opiskeluaikoina -80 luvun alussa hän oli kahtena kesänä töissä Länsi-Saksassa ZF- ja Reinz Dichtungs (vuodesta 1993 Dana Incorporated)-yrityksissä.


title: Jyrki Juhani Mäki

text: Atoy-urallaan hän on toiminut tuotepäällikkönä, osastopäällikkönä, myyntijohtajana ja ennen päätoimiseksi hallituksen puheenjohtajaksi siirtymistään Atoy Groupin toimitusjohtajana aina vuoteen 2015 asti.


title: Jyrki Juhani Mäki

text: Yrittäjä Jyrki Mäki on kansainvälisen perheyrityksen Atoy Groupin omistaja ja hallituksen puheenjohtaja.


title: Jyrki Juhani Mäki

text: Vuonna 2016 Atoy Groupin liikevaihto oli 113 miljoonan euroa ja kansainvälinen yritys työllistää 550 työntekijää


title: Jyrki Juhani Mäki

text: Talouselämä 500 –suurimpien yritysten listalla vuonna 2016 Atoy oli sijalla 446.


title: Jyrki Juhani Mäki

text: Atoy toimii autokorjaamo- ja varaosatoimialoilla Suomessa, Ruotsissa ja Baltian maissa.


title: Jyrki Juhani Mäki

text: Adolf Helenius perusti Atoyn vuonna 1930. Adolf Helenius on Jyrki Mäen isoisä. Neljäs polvi, Jyrki Mäen poika Janne vastaa Atoy Autohuolto –ketjun liiketoiminnasta.


title: Jyrki Juhani Mäki

text: Jyrki Mäen aikakaudelle Atoy Groupin l liikevaihto on kasvanut 113 miljoonaan euroon (2016), työntekijämäärä on yli 500 ja kumppanuuksia on 550 yrityksen kanssa Suomessa, Ruotsilla, Virossa, Latviassa sekä Liettuassa.


title: Jyrki Juhani Mäki

text: Atoy toi Suomeen kansainvälisen yrittäjävetoisen Autofit-monimerkkihuoltoketjun ja vastaa sen tukitoiminnoista ja kehittämisestä.


title: Jyrki Juhani Mäki

text: Jyrki Mäki kehitti strategisen yhteistyömallin yksityisten varaosakauppiaiden muodostaman Osaset-ketjun kanssa. Osaset on Suomen ensimmäisen autovaraosa- ja tarvikekaupan ketju. Atoy Automotive Finland vastaa yrittäjävetoisen Osaset-ketjun palveluiden tuottamisesta sekä markkinoinnista.


title: Jyrki Juhani Mäki

text: Atoy Group, tärkeimmät konseptit ja liiketoiminnat:


title: Jyrki Juhani Mäki

text: Yhtiön strategisena tavoitteena on tuhat työntekijää vuoteen 2020 mennessä ”Minulle ajava voima on työllistäminen”, sanoo Jyrki Mäki Kauppalehdessä 12.1.2016.


title: Jyrki Juhani Mäki

text: Yle Uutiset 2.3.2015


title: Jyrki Juhani Mäki

text: ”Mäki kertoo, että eniten on kirpaissut se, että hän joutui kartellin vuoksi irtisanomaan työntekijöitään.” ”Isoimpana kärsijänä on aina kuluttaja”.


title: Jyrki Juhani Mäki

text: Kauppalehti 1.4.2016


title: Jyrki Juhani Mäki

text: Atoy Oy harkitsee oikeuden päätöksestä valittamista. "Kartelli kannattaa ja uhri joutuu vielä maksumieheksi", ihmettelee Atoyn yrittäjä ja pääomistaja Jyrki Mäki.


title: Jyrki Juhani Mäki

text: ” Vuonna 2012 korkein hallinto-oikeus totesi HL Group Oy:n, Oy Arwidson Ab:n, Koivunen Oy:n, Oy Kaha Ab:n ja Oy Örum Ab:n syyllisiksi kilpailulain rikkomiseen. Yhtiöt tuomittiin vahingollisesta kartellista sakkoihin. Kauppalehti kertoi 31.3.2014, että Arwidson vapautui kartellisyytteistä, koska se ilminantoi kumppaninsa.


title: Jyrki Juhani Mäki

text: "Odotimme, että kartellitukkurit olisivat joutuneet korvausvastuuseen Atoylle aiheutuneista vahingoista. Päätös on valitettava, koska nyt yksikään kartellin uhri ei uskalla hakea korvauksia. Tämä estää vapaan kilpailun. Viime kädessä maksajia ovat kuluttaja ja yhteiskunta, kun kehitystä ei tapahdu", sanoo Jyrki Mäki.


title: Jyrki Juhani Mäki

text: "Päätös koettelee uskoani yrittämiseen Suomessa - kartelli kannattaa ja uhri joutuu maksumieheksi"


title: Jyrki Juhani Mäki

text: Talouselämä3 1.3.2016


title: Jyrki Juhani Mäki

text: Kauppalehti 12.1.2016


title: Jyrki Juhani Mäki

text: Ruotsi jätti kahdesti luokalle ja pakotti yrittäjän menestymään


title: Jyrki Juhani Mäki

text: Yrittäjä Jyrki Mäki päätti vuonna 2004 Ruotsiin lähtiessään, että hän puhuu siellä ruotsia. Nyt hän sanoo, että päätöksestä on ollut iso apu liiketoiminnassa ”Kokemuksistani johtuen olen tänä päivänä vahva pakkoruotsin puolestapuhuja. Suomessa niiden, jotka vähänkin ajattelevat pohjoismaista liike-elämää, tulisi treenata ruotsin kieltä, koska siitä on erittäin iso apu.”


title: Jyrki Juhani Mäki

text: TV5:n Atlantin Yli –tv-sarjan purjehduksella Jyrki Mäki toimi ensimmäisenä vahtipäällikkönä. Sarjassa veneen kipparina toimi Harry ”Hjallis” Harkimo ja miehistönä


title: Jyrki Juhani Mäki

text: Jyrki Mäki on purjehtinut lapsesta asti. Ensin isän opastamana perheen purjeveneellä ja nykyisin oman 57-jalkaisen purjeveneen kipparina perheen ja kilpailumiehistön kanssa. Purjehduskauden 2016 – 2107 kauden aikana hän on purjehtinut yli 16.000 merimailia. Purjehtiminen ja luonto ovat hänelle tärkeä osa elämää ja vastapaino yritystoiminnalle.


title: Jyrki Juhani Mäki

text: Hän keskittyy nykyisin Lintu-veneensä ja kilpamiehistönsä kanssa kansainvälisiin valtameripurjehduskilpailuihin. Vuonna 2016 hän osallistui Lintu-veneellään ARC-kilpapurjehdukseen Atlantin yli ja sijoittui kilpasarjassa luokkansa toiseksi. Kalenteriin onmerkitty Rolex Middle Sea Race lokakuulle 2017 sekä Rolex Sydney Hobart Yacht Race vuodelle 2020.


title: Fontcouverte-la-Toussuire

text:
Fontcouverte-la-Toussuire on kunta itäisessä Ranskassa Savoien departementissa Auvergne-Rhône-Alpesin alueella.
Kunnan alueella sijaitsee La Toussuiren hiihtokeskus, joka on osa laajempaa Les Sybellesin hiihtokeskusaluetta.


title: Kroatian Banovina

text: Kroatian Banovina (), oli Jugoslavian kuningaskunnan autonominen alue vuosina 1939–1941. Alue syntyi 26. elokuuta 1939 tehdyllä Cvetković–Maček-sopimuksella. Tavoitteena oli vähentää Jugoslavian kuningaskunnassa sen syntymisestä 1918 lähtien vallinnutta jännitettä pääkansallisuuksien eli valtaapitävien serbien ja itsensä syrjityksi tunteneiden kroaattien välillä., ,


title: Kroatian Banovina

text: Kroatian väestön oma itsellinen hallinnollinen yksikkö oli syntynyt ensimmäisen kerran sitten keskiaikaisen Kroatian valtakunnan. Autonomisen Kroatian Banovinan toimivallan ulkopuolelle, Jugoslavian keskushallinnon hoidettavaksi, jäivät ulkopolitiikka, armeija, poliisi ja ulkomaankauppa. Alueen johtajaksi eli baniksi nimitettiin Ivan Šubašić.


title: Kroatian Banovina

text: Kroaattijohtaja Vladko Maček ja useat muut kroaatit näkivät autonomian ensimmäisenä askeleena kohti täydellistä itsenäisyyttä. Maček oli jo aiemmin käynyt salaisia keskusteluja italialaisten kanssa, mutta lopettanut ne ja siirtynyt yhteistyökeskusteluihin Jugoslavian johdon eli prinssihallitsija Paulin ja pääministeri Dragiša Cvetkovićin kanssa. Sopimuksen synnyttyä Mačekista tuli uudistetun Cvetkovićin hallituksen varapääministeri.


title: Kroatian Banovina

text: Autonomisen Kroatian Banovinan syntyvaiheessa elokuussa 1939 uskonnoltaan n. 75% oli roomalaiskatolisia, 20% ortodokseja ja 5% muslimeja. Uskonnolliset luvut ovat suuntaa antavia, kuinka paljon siis oli kroaatteja, serbejä ja bosnialaisia.


title: Kroatian Banovina

text: Autonomisen alueen historia jäi lyhyeksi, sillä osana Toista maailmansotaa Saksa liittolaisineen hyökkäsi huhtikuussa 1941 Jugoslaviaan valloittaen maan. Kroatia irrottautui tässä yhteydessä Jugoslaviasta ja perusti oman valtionsa 10. huhtikuuta 1941 akselivaltojen Saksan ja Italian tuella johtajanaan Ustaša-liikkeen johtaja Ante Pavelic. Kroatian Banovina oli keskeinen osa uutta Kroatian kuningaskuntaa valtion alueen laajentuessa Bosnia-Herzegovinan alueelle. Toisaalta Italia sai tässä yhteydessä merkittäviä alueita Dalmatian rannikolla muodostaen italialaisen Dalmatian kuvernoraatin.


title: Valloire

text: Valloire on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Col du Télégraphen ja Col du Galibierin solien välissä. Kunnassa on hiihtokeskus.


title: Juhana II (Liechtenstein)

text: Juhana II (koko nimi "Johann Maria Franz Placidus", 5. lokakuuta 1840 – 11. helmikuuta 1929) oli Liechtensteinin ruhtinas vuodesta 1858 kuolemaansa asti 1929 eli yli seitsemänkymmenen vuoden ajan.


title: Juhana II (Liechtenstein)

text: Juhana II uudisti Liechtensteinin perustuslain vuonna 1921, jolloin ruhtinaskunnasta tuli demokraattinen ja parlamentaarinen. Hän edisti tieteitä ja panosti sosiaaliseen ja humanitaariseen työhän. Hän lahjoitti myös varoja hyväntekeväisyyteen, ja sai lisänimen "Juhana Hyvä".


title: Juhana II (Liechtenstein)

text: Juhana II kuoli naimattomana ja lapsettomana. Hänen seuraajakseen nousi hänen veljensä Frans I.


title: Aasian Eurovision laulukilpailu 2019

text: Aasian Eurovision laulukilpailu 2019 on ensimmäinen Aasian Eurovision laulukilpailu. Se järjestetään Gold Coastissa, Australiassa 7. joulukuuta 2019. Sen on tarkoitus olla Aasian ja Tyynenmeren alueen vastine Eurovision laulukilpailulle. mennessä 16 maata on ilmoittanut halustaan osallistua kilpailuun.


title: Aasian Eurovision laulukilpailu 2019

text: Maaliskuussa 2016 Eurovision laulukilpailun oikeuksia hallinnoiva Euroopan yleisradiounioni (EBU) ilmoitti tehneensä australialaisen Special Broadcasting Servicesin kanssa sopimuksen, joka antoi SBS:lle oikeuden järjestää Eurovision-formaattiin pohjautuvan kilpailun Aasian maille. SBS alkoi suunnitella yhteistyökumppaninsa Blink TV:n kanssa kilpailun tarkempaa formaattia ja sääntöjä. Ensimmäinen kilpailu oli tarkoitus järjestää Australiassa vuonna 2017.


title: Aasian Eurovision laulukilpailu 2019

text: Kilpailusta julkistettiin lisätietoja toukokuussa 2016. Silloin kerrottiin, että ensimmäiseen kilpailuun odotettiin 12 osallistujamaata, ja lopulta kilpailuun osallistuvien maiden määrä voisi kasvaa jopa 68:aan. Heinäkuussa kerrottiin, että neljä maata oli ilmoittanut kiinnostuksestaan osallistua Aasian Eurovision laulukilpailuksi ("Eurovision Asia Song Contest") nimettyyn kilpailuun: isäntämaaksi aiottu Australia, Kiina, Japani ja Etelä-Korea. Vuoden 2017 alkupuolelle aiottua kilpailua jouduttiin lopulta siirtämään vuodelle 2018. Australian lisäksi Hongkong ja Singapore ovat ilmoittaneet haluavansa järjestää ensimmäisen kilpailun. EBU vahvisti elokuussa 2017, että kilpailu toteutuu.


title: Aasian Eurovision laulukilpailu 2019

text: Seuraavat maat ovat ilmoittaneet kiinnostuksestaan osallistua kilpailuun:


title: Aasian Eurovision laulukilpailu 2019

text: Toisin kuin alun perin oletettiin, Aasian Eurovision laulukilpailuun osallistuminen ei vaadi Aasian ja Tyynenmeren yleisradiounioni ABU:n täysjäsenyyttä. Kilpailun järjestävä televisioyhtiö Blink TV ilmoitti elokuussa 2017, että kilpailuun ovat tervetulleita kaikki Aasian ja Tyynenmeren alueen maat riippumatta siitä, onko niillä yleisradioyhtiötä, joka kuuluu ABU:un.


title: William Kerr

text:
William Kerr on yhdysvaltalainen taloustieteilijä ja professori (Dimitri V. D'Arbeloff - MBA Class of 1955 Professor of Business Administration) Harvard Business Schoolissa.
Hän on tutkinut muun muassa maahanmuuttajien yrittäjyyttä ja innovaatioita. Kerr sai vuonna 2013 Ewing Marion Kauffman -palkinnon yrittäjyyttä käsittelevistä tutkimuksistaan.


title: William Kerr

text: Kerrin puoliso on Sari Pekkala Kerr.


title: Tappakaa Charley Varrick!

text: Tappakaa Charley Varrick! ("Charley Varrick") on Don Siegelin ohjaama yhdysvaltalainen rikoselokuva vuodelta 1973. John H. Reesen romaaniin "The Looters" perustuvan elokuvan ovat käsikirjoittaneet Dean Riesner ja Howard Rodman. Nimiosaa, pankkiryöstökoplan johtajaa Charley Varrickia näyttelee Walter Matthau ja muita pääosia Joe Don Baker, Felicia Farr, Sheree North ja John Vernon.


title: Tappakaa Charley Varrick!

text: Pankkiryöstäjät saavat tappajat kintereilleen ryöstettyään pikkupankin tietämättä, että se on mafian omistama.


title: Tappakaa Charley Varrick!

text: Elokuvan alkuosan uneliaan ja rauhaisan kaupungin kuvaus syntyi puolivahingossa, kun kuvaaja Michael C.Butler harjoitteli kamerakaluston käyttöä ennen varsinaisten kuvausten käynnistymistä ja ehdotti ohjaajalle, että materiaalia voisi ehkä hyödyntääkin. Butler kuvasi ilman suunnitelmaa ja materiaali nimettiin yksinkertaisesti "testiksi". Myöhemmin leikkausvaiheessa elokuvan leikkaaja Frank Morriss löysi materiaalin ja rakensi näistä testiotoksista elokuvan idyllisen alkuosion. Butler kuvasi mm. Walter Matthaun poikaa Charles Matthauta ja Don Siegelin lapsia Jack Siegeliä, Kit Siegeliä, Anne Siegeliä ja Nowell Siegeliä touhuamassa kuvauspaikan lavasteissa.


title: Tappakaa Charley Varrick!

text: Ohjaaja Don Siegel halusi aluksi elokuvan nimeksi "Last of the Independents", joka termi näkyy mm. joissakin varhaisissa elokuvajulisteissa sekä elokuvan esittelyfilmissä.


title: Tappakaa Charley Varrick!

text: Charley Varrickin roolia tarjottiin ensin mm. Clint Eastwoodille, mutta Eastwood kieltäytyi roolista mainiten, että ei löytänyt roolihahmosta yhtäkään hyvää luonteenpiirrettä.


title: Tappakaa Charley Varrick!

text: Tuotanto kohtasi teknisiä ongelmia jo kuvausten ensimmäisinä päivinä, kun suunnitellut erikoisefektit eivät toimineet ollenkaan odotetusti ja tekijät joutuivat miettimään kohtausten rakenteita uudelleen. Ongelmat efektien toteuttamisen kanssa jatkuivat ja Don Siegel hankitutti avuksi paikalle vanhan ystävänsä ja kuvaaja Michael Butlerin isän Lawrence Butlerin, joka oli erittäin kokenut erikoistehosteiden kanssa, kehittänyt elokuvissa käytetyn sinisen taustakankaan tekniikan ja voittanut mm. Oscar-palkinnon erikoistehosteillaan. Lawrencen avun ansiosta elokuvan loput kohtauksista ja mm. sen vaikuttava loppukohtaus saatiin kuvattua onnistuneesti. Jopa erityisen vaikeasti innostuvana tunnettu Walter Matthau oli Don Siegelin mukaan hyvin vaikuttunut elokuvan loppukohtauksesta.


title: Tappakaa Charley Varrick!

text: Walter Matthau voitti roolistaan brittiläisen Bafta-palkinnon. Elokuva tuotti Bafta-ehdokkuuden myös leikkaajalleen Frank Morrissille.


title: Tappakaa Charley Varrick!

text: "The New York Timesin" kriitikot valitsivat "Charley Varrickin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tappakaa Charley Varrick!

text: Vuoden 2013 Baltasar Kormákurin ohjaama elokuva "2 Guns" on hyvin samankaltainen "Tappakaa Charley Varrick!":in kanssa, vaikka ei olekaan suoranainen uusintafilmatisointi. Molemmissa elokuvissa ryöstetään pankki uneliaassa Tres Crucesin kaupungissa Uudessa Meksikossa ja molemmissa rahasaalis on huimasti odotettua suurempi.


title: Markus Gier

text: Markus Gier (s. 1. tammikuuta 1970 Sankt Gallen) on sveitsiläinen kilpauransa päättänyt soutaja, olympiavoittaja ja maailmanmestari.


title: Markus Gier

text: Gier kilpaili kevyissä pariairokaksikoissa veljensä Michael Gierin kanssa voittaen olympiakultaa Atlantassa 1996, maailmanmestaruuden Tampereella 1995 ja neljä muuta MM-mitalia. Sydneyn kesäolympialaisissa 2000 he sijoittuivat viidensiksi. Bledissä 1989 hän saavutti MM-hopeaa kevyissä pariaironelikoissa.


title: Idän pikajunan arvoitus (vuoden 2017 elokuva)

text: Idän pikajunan arvoitus () on vuonna 2017 ensi-iltansa saanut Kenneth Branaghin ohjaama ja Michael Greenin käsikirjoittama mysteerielokuva. Elokuva perustuu Agatha Christien vuonna 1934 julkaistuun samannimiseen romaaniin. Elokuvan levittäjä on 20th Century Fox. Elokuvan maailmanensi-ilta oli Royal Albert Hallissa, Lontoossa 2. marraskuuta 2017. Elokuvateattereihin se ilmestyi Yhdysvalloissa 10. marraskuuta 2017 ja Suomessa 24. marraskuuta 2017.


text: Vuonna 1934 kuuluisa salapoliisi Hercule Poirot ratkaisee Jerusalemissa Pyhän haudan kirkossa tapahtuneen varkauden. Hän haluaisi jäädä tapauksen selvitettyään Istanbuliin lomalle, mutta joutuu palaamaan Lontooseen erään toisen tapauksen vuoksi. Hänen ystävänsä Bouc järjestää hänelle paikan Idän pikajunasta. Junassa uhkauskirjeitä saanut liikesmies Samuel Ratchett yrittää suostutella Poirotin ryhtymään henkivartijakseen kolmeksi päiväksi, mutta Poirot kieltäytyy. Seuraavan yön aikana Poirot outoja ääniä Ratchettin hytistä ja näkee punaiseen kimonoon pukeutuneen naisen juoksevan käytävällä. Tämän jälkeen lumivyöry suistaa veturin kiskoilta.


text: Aamulla paljastuu, että Ratchett on murhattu yön aikana useilla veitseniskulla. Boucin pyynnöstä Poirot suostuu tutkimaan tapauksen samalla, kun väkeä saapuu asettamaan veturin takaisin kiskoille. Todisteet viittaavat siihen, että yksi mies murhasi Ratchettin ja Caroline Hubbard väittää miehen käyneen yön aikana hänenkin hytissään. Osittain tuhoutuneen uhkauskirjeen perusteella Poirot saa selville Ratchettin olevan oikeasti John Cassetti, mies joka kidnappasi tytön nimeltä Daisy Armstrong ja murhasi tämän saatuaan vaatimansa lunnasrahat. Daisyn äiti Sonia, joka odotti siihen aikaan toista lastaan, kuoli järkytyksestä saamiinsa komplikaatioihin ja Daisyn isä, eversti Armstrong, teki itsemurhan. Perheen palvelija Susanne pidätettiin ja hirttäytyi ennen kuin hänet ehdittiin todeta syyttömäksi.


text: Muita johtolankoja löytyy: veren tahrima nenäliina sekä konduktöörin univormun nappi. Univormu ja kimono löytyvät Poirotin omasta matkalaukusta. Joku iskee Hubbardia vietsellä, mutta hän ei ehtinyt nähdä syyllistä. Poirot saa tietää muillakin matkustajilla olevan yhteys Armstrongin perheeseen. Poirotin kuulustellessa kotiopettaja Mary Debenhamia, lääkäri John Arbuthnot ampuu Poirotia olkapäähän ja väittää olevansa murhaaja. Bouc pidättää Arbuthnotin, mutta Poirot ymmärtää, että Arbuthnot ei aikonut tappaa häntä.


text: Poirot kokoaa epäillyt junan ulkopuolelle ja kertoo kaksi teoriaa siitä kuinka Ratchett kuoli. Ensimmäisen toerian mukaan murhaaja astui junaan konduktööriksi naamioituneena ja pakeni junasta murhattuaan Ratchettin. Toisen teorian mukaan kaikilla Armstrongin perheeseen, Susanneen tai hänen oikeudenkäyntiinsä liittyvillä henkilöillä oli motiivi tappaa Ratchett/Cassetti. Hubbard paljastuu Linda Ardeniksi, entiseksi näyttelijäksi ja Sonia Armstrongin äidiksi. Hubbard tunnustaa toisen teorian todeksi ja kertoo koonneensa muut epäillyt junaan murhan toteuttamista varten. Kukin epäilty oli vuorotellen iskenyt Ratchettia veitsellä ja myöhemmin Arbuthnot oli iskenyt veitsellä Hubbardia uskotellakseen Poirotille, että murhaajia olisi vain yksi. Poirot antaa aseensa epäillyille ja antaa näille mahdollisuuden tappaa hänet, koska hän ei itse voisi valehdella epäiltyjen puolesta toisin kuin Bouc. Hubbard yrittää käyttää asetta tappaakseen itsensä, mutta aseessa ei ole ammuksia.


text: Kun veturi saadaan kiskoille, Poirot uskoo, etteivät Ratchettin tappajat ansaitse tulla syytetyksi, joten hän väittää Jugoslavian poliiseille tuntemattoman murhaajan teorian olevan totta ja päättää elää valheen kanssa. Heti poistuttuaan junasta, hän saa kutsun tulla tutkimaan Niilillä tapahtunutta murhaa. Huolimatta halustaan lomailla, Poirot suostuu ottamaan tapauksen.


title: Michael Gier

text: Michael Gier (s. 19. heinäkuuta 1967 Goldach) on sveitsiläinen kilpauransa päättänyt soutaja, olympiavoittaja ja maailmanmestari.


title: Michael Gier

text: Gier kilpaili kevyissä pariairokaksikoissa veljensä Markus Gierin kanssa voittaen olympiakultaa Atlantassa 1996, maailmanmestaruuden Tampereella 1995 ja neljä muuta MM-mitalia. Sydneyn kesäolympialaisissa 2000 he sijoittuivat viidensiksi.


title: Clint Capela

text: Clint N’Dumba-Capela (s. 18. toukokuuta 1994 Geneve) on sveitsiläinen koripalloilija.


title: Clint Capela

text: Sentterinä pelaava Capela aloitti miesten pääsarjauransa Ranskan Élan Chalonissa. Houston Rockets varasi hänet NBA:han 25. vuorolla , ja hän on edustanut Rocketsia syksystä 2014 lähtien pelaten välillä myös D-liigassa. Capela on edustanut myös Sveitsin miesten maajoukkuetta.


title: Adolf Müller

text: Adolf Müller (11. huhtikuuta 1914 – ?) oli sveitsiläinen vapaapainija ja olympiamitalisti.


title: Adolf Müller

text: 62 kilogramman painoluokassa kilpaillut Müller voitti olympiapronssia Lontoossa 1948. Hän kilpaili samoissa kisoissa myös kreikkalais-roomalaisessa painissa.


title: Hermann Baumann (painija)

text: Hermann Baumann (s. 23. tammikuuta 1921) on sveitsiläinen kilpauransa päättänyt vapaapainija ja olympiamitalisti.


title: Hermann Baumann (painija)

text: 67 kilogramman painoluokassa kilpaillut Baumann voitti olympiapronssia Lontoossa 1948.


title: Kenji Yanagiya

text: Kenji Yanagiya (jap. 柳谷 謙治, marraskuussa 1919 Hokkaido – 29. helmikuuta, 2008 Tokio) oli japanilainen toisen maailmansodan taistelulentäjä ja hävittäjä-ässä. Yanagiya valmistui pilotiksi keväällä 1942 Ōita:n tukikohdasta. Hänen toimintansa sotahistoriaan nähden, korostuu siinä että tämä oli yksi kuudesta Zero-saattopilotista, sota-amiraali Isoroku Yamamoton lennolla Rabaulista Buiniin. Tuo ilmataistelu käytiin Kahilin lähellä Bougainvillessä. Yanagiya selvisi myös Tyynenmeren sodasta hengissä, näistä kaikista saattolentäjistä ainoana. Shoichi Sugita kaatui sodassa myöhemmin. Kenji Yanagiyan mainitaan pudottaneen yhden hyökänneen Lockheed P-38 Lightning-koneen Sugitan kanssa yhdessä, jota ohjasi Raymond K. Hine. Luutnantti Hinen kone jäi lennolta palaamatta.


title: Kenji Yanagiya

text: Kenji Yanagiya oli tehnyt yhden pudotusilmoituksen vuonna 1943, joka oli ollut käytännössä mahdoton: Grumman-lentokonetehtaan Experimental-tyyppisen koekone F5F-1 Skyrocketin pudotuksesta (XF5F-1).


title: Kenji Yanagiya

text: Yanagiya haavoittui vakavasti Guadalcanalin taistelussa 8. kesäkuuta 1943 ilmataistelua käydessään, jonka jälkeen hänen oikea kätensä amputoitiin. Hän ehti ennen haavoittumistaan saada 8 ilmavoittoa. Kenji Yanagiya otti häntä hoitaneen sairaanhoitajan aviopuolisokseen. Vuonna 1988 Yanagiya tapasi Operaatio Kostoon osallistuneita amerikkalais-pilotteja, kuten Rex T. Barberin - sekä paiskasi sovinnon kättä yhdessä heidän kanssaan. Barberia on ehkä yleisimmin pidetty Yamamoton pudottajana. Yanagiyan lopullinen sotilasarvo oli sotilasmestari eli Suomen vastaava sotilasilmailun arvo olisi ollut lentomestari.


title: Tuomas Kosonen

text: Tuomas Kosonen on suomalainen taloustieteilijä ja tutkimusjohtaja Palkansaajien tutkimuslaitoksella. Aiemmin hän on työskennellyt erikoistutkijana Valtion taloudellisessa tutkimuskeskuksessa ja tutkijatohtorina Massaschusetts Institute of Technologyssa. Kosonen on keskittynyt tutkimuksissaan muun muassa julkisen talouden että työmarkkinoiden kysymyksiin.


title: Tuomas Kosonen

text: Kosonen on koulutukseltaan taloustieteiden tohtori. Hän väitteli tohtoriksi Helsingin yliopistosta vuonna 2011 otsikolla "Encouragement and discouragement - Essays on taxation and government expenditure".


title: Magna Carta Cartel

text: Magna Carta Cartel tai lyhyemmin MCC on ruotsalainen, Linköpingistä kotoisin oleva, alternative rockia ja poppia soittava yhtye. MCC on perustettu vuonna 2006. Perustajajäseniin kuuluva Martin Persner paljasti maaliskuussa 2017, että hän oli ollut seitsemän vuotta Ghostin jäsen eli "Nameless Ghoul"; kitaristi, joka tunnetaan nimellä Omega (tai Ether).


title: Magna Carta Cartel

text: Viisi kaverusta pani pystyyn Magna Carta Cartelin vuonna 2006. MCC:n perustajiin kuuluvat Martin Persner ja Simon Söderberg soittivat yhtyeessä kitaraa ja lauloivat. He molemmat soittivat kitaraa myöhemmin myös Ghostissa. Yhtyeessä jäsenenä on esiintynyt myös Tobias Forge, joka on tunnettu Ghostin laulajana nimellä Papa Emeritus. MCC:n jäseniä ovat myös Arvid Persner ja Pär Glendor. Ensimmäinen levytys, EP "Valiant Visions Dawn", ilmestyi 2008 ja sisälsi kolme kappaletta. EP:n julkaisi Sounds Of Zilence digitaalisena, ja sen saattoi ladata ilmaiseksi. Ensimmäinen LP "Goodmorning Restrained" julkaistiin 2009, jälleen Sounds Of Zilencen toimesta. Levyllä on yksitoista kappaletta, ja esimerkiksi Discogsen arvoisteluissa levy saa pistemäärän 4,78/5.


title: Magna Carta Cartel

text: Yhtye pistettiin kuitenkin tauolle ensimmäisen levyn ilmestymisen jälkeen. MCC:lle ei jäänyt aikaa eikä energiaa, sillä Persnerin, Söderbergin ja Forgen toinen bändi Ghost vaati heiltä täyden huomion. Tilanne muuttui vuonna 2016. Ghostin jäsenet olivat pysyneet nimettöminä. Mutta maaliskuussa 2017 Martin Persner julkaisi YouTubessa tiedotteen, jossa hän kertoi olleensa seitsemän vuotta, aina heinäkuuhun 2016 asti Ghostin rytmikitaristi Omega (tai Quintessence). Persner ei tarkemmin selittänyt mikä oli johtanut siihen, että hän ei enää ollut Ghostin jäsen. Tiedotteessaan hän kiitti tuesta, jota faneilta oli tullut yhtyeelle ja hänelle itselleen, sekä kertoi, että MCC eli Magna Carta Cartel on pystyssä jälleen.


title: Magna Carta Cartel

text: Uutta materiaalia MCC:ltä ilmestyi 2017, levy-yhtiönä nyt Lövely Records. Päivänvalon näkivät single "Sway" sekä EP "The Demon King". EP:llä on "Swayn" lisäksi neljä muuta, ennen julkaisematonta laulua. Lövely julkaisi samalla myös MCC:n aiemmin ilmestyneen EP:n sekä LP:n "Goodmorning Restrained".


title: Magna Carta Cartel

text: Osa MCC:n kappaleista on rauhallisia ja tunnelmallisia instrumentaaleja, osa tarttuvia popmelodioita, joko instrumentaaleina tai sisältäen lyriikkaa. Jälkimmäisistä käy esimerkiksi vaikkapa "The Demon King" -EP:n kappale "Turn" tai "Goodmorning Restrained" -levyn instrumentaali "So long". Bändin Facebook-sivuilla heidän tyylilajeikseen mainitaan "rock, pop, dream ja nightmare". Yhtye kuvailee myös soittavansa radio-editoitua elokuvamusiikkia tai taianomaista rockia, ""magical rock music"". Bändi maalaa musiikistaan kuvan, jossa esiintyvät nimet Vangelis, Tom Petty, U2, Joy Division, ABBA, Brian Eno, Jean Michel Jarre, Metallica, Mike Oldfield, Koto, The Beatles, Morricone ja Moroder (jne.).


title: Velitško Tšolakov

text: Velitško Tšolakov (, 12. tammikuuta 1982 Smoljan – 20. elokuuta 2017 Smoljan) oli bulgarialainen painonnostaja, olympiamitalisti ja Euroopan mestari.


title: Velitško Tšolakov

text: Tšolakov voitti yli 105-kiloisten painoluokassa muun muassa olympiapronssia Ateenassa 2004, MM-hopeaa Vancouverissa 2003 ja Euroopan mestaruuden vuonna 2004. Hän ja kymmenen muuta bulgarialaista painonnostajaa eivät läpäisseet dopingvalvontaa vuonna 2008, mikä johti maan koko painonnostojoukkueen vetäytymiseen Pekingin kesäolympialaisista. Tšolakov kuoli vain 35-vuotiaana 20. elokuuta 2017.


title: Akiyoshi Matsui

text: Akiyoshi Matsui (, s. 15. tammikuuta 1963 Bunkyō) on japanilainen karateka, joka on International Karate Organizationin johtaja. Hänestä tuli järjestön perustajan Masutatsu Ōyaman seuraaja 1994. Matsui tunnetaan virkansa myötä paremmin nimellä Shokei Matsui. Hän voitti aktiiviurallaan Kyokushinin maailmanmestaruuden 1987. Matsui tunnetaan myös korealaisesta nimestään Moon Jang Gyu.


title: Akiyoshi Matsui

text: Matsui syntyi Bunkyōssa japanin korealaiseen sukuun. Hän aloitti Kyokushin karaten harjoittelun 13-vuotiaana. Matsui liittyi tuolloin Chiban prefektuurissa Kita Nagare-Yama dojolle, jossa hän saavutti 1. danin mustan vyön hieman yli vuoden sisällä.


title: Akiyoshi Matsui

text: Matsui osallistui 1980 Japanin mestaruuskilpailuihin ollessaan 17-vuotias. Hän sijoittui turnauksessa neljänneksi. Pian hänet nimittettiin pääohjaajaksi Kyokushinin päädojolle Tokioon. Matsui sijoittui kolmanneksi seuraavissa kahdessa Japanin mestaruuskilpailuissa vuosina 1981 ja 1982. Matsui kuitenkin menestyi heikommin vuoden 1983 kilpailuissa sijoituttuaan kahdeksanneksi. Matsui otteli seuraavana vuonna Kyokushinin historian kolmansissa maailmanmestaruuskisoissa. Hän sijoittui 192 ottelijan turnauksessa kolmanneksi voittaen pronssiottelussa Ademir Da Costan. Matsui jatkoi menestystään 1985 Japanin mestaruuskilpailuissa voitettuaan loppuottelussa hallitsevan Japanin mestarin Hiroki Kurosawan. Matsui onnistui puolustamaan mestaruuttaan seuraavissa Japanin mestaruuskilpailuissa. Tällä kertaa hän voitti loppuottelussa viime vuoden pronssimitalistin Akira Masudan. Matsui suoritti turnauksen jälkeen Kyokushinin sadan miehen kumiten onnistuneesti.


title: Akiyoshi Matsui

text: Matsui otteli 1987 toisen kerran maailmanmestaruuskisoissa, jossa oli tällä kertaa 207 ottelijaa. Matsui eteni aina turnauksen kolmanteen ja viimeiseen päivään, jossa oli jälellä 32 parasta ottelijaa. Matsui voitti ensimmäisellä kierroksella Peter Goodluckin ja toisella kierroksella maamiehensä Shinichi Sotodaten. Puolivälierissä hän voitti brittiläisen Nick da Costan ja välierissä toisen brittiläisen Michael Thompsonin. Loppuottelussa Matsui kohtasi Andy Hugin, jonka hän voitti jatkoerän jälkeen tuomariäänin. Voiton myötä Matsuista tuli historian nuorin Kyokushin maailmanmestari.


title: Akiyoshi Matsui

text: Toukokuussa 1992 Matsui perusti oman dojonsa Asakusaan, Tokioon ja Kyokushinin perustaja Oyama nimitti hänet alueen johtajaksi. 26. huhtikuuta 1994 Oyama menehtyi ja jätti tehtävänsä Matsuille IKO järjestön johtajana. Nimitys aiheutti erimielisyyksiä ja pikku hiljaa muut oman alueensa johtajat päättivät perustaa oman Kyokushin järjestön. Matsui alkoi laajentamaan IKO:n toimintaa ja järjesti muun muassa ensimmäiset painoluokalliset maailmanmestaruuskilpailut 1997 ja naisten MM-kilpailut 2011. Lisäksi Matsui järjesti MM-kilpailut myös ikämiehille ja nuorille.


title: Jari Haapamäki

text: Jari Haapamäki (s. 22. helmikuuta 1968 Hämeenlinna) on suomalainen entinen jääkiekkopuolustaja. Hän pelasi suurimman osan urastaan SM-liigaa Hämeenlinnan Pallokerhossa, jossa Haapamäki pelasi yhteensä 222 runkosarjaottelua tehopistein 14+38=52 ja keräten 379 jäähyminuuttia sekä 20 playoff-ottelua tehden kolme syöttöpistettä ja keräten 20 jäähyminuuttia. Hän voitti siellä SM-hopeaa vuonna 1993 ja SM-pronssia vuonna 1991. Haapamäki pelasi urallaan myös Itävallassa, Sveitsissä ja Ranskassa. Hänet tunnettiin melko kovaotteisena puolustaja, mistä kertoo mm. Ranskan pääsarjatason kaikkien aikojen yhden kauden jäähyennätys (231) kaudela 1998–1999.


title: Jari Haapamäki

text: Haapamäki on Hyvinkään Ahmojen kasvatti. Hän siirtyi juniorina myöhemmin Hämeenlinnan Pallokerhoon, jonka miesten I-divisioonajoukkueessa Haapamäki debytoi kaudella 1986–1987. Hänen tulokaskautensa toi 30 runkosarjaottelussa tehot 2+1=3. Seuraavan kauden 1987–1988 päätteeksi Haapamäki oli nostamassa HPK:ta SM-liigaan. Kaudeksi 1988–1989 hän siirtyi kuitenkin jatkamaan I-divisioonauraansa Joensuun Kiekko-Poikiin, joissa kausi päättyi myös sarjanousuun SM-liigaan.


title: Jari Haapamäki

text: Kaudeksi 1989–1990 Haapamäki palasi HPK:hon pelaamaan SM-liigaa, jossa hänen tulokaskautensa toi 42 runkosarjaottelussa tehot 5+3=8. Kaudella 1990–1991 Haapamäki teki liigan yhden kauden piste-ennätyksensä tehoilla 1+10=11. Hän oli kauden päätteeksi voittamassa HPK:n historian ensimmäistä SM-mitalia, pronssia. Kaudella 1992–1993 Haapamäki sivusi SM-liigan yhden kauden piste-ennätystään tehoilla 2+9=11. Hän voitti kauden päätteeksi SM-hopeaa. Kaudella 1994–1995 Haapamäki toimi HPK:n varakapteenina.


title: Jari Haapamäki

text:
Haapamäki siirtyi kaudeksi 1996–1997 Itävallan pääsarjajoukkue Wiener EV:hen. Hän oli joukkueen tehokkain puolustaja tehoilla 5+14=19.
Haapamäki edusti Wieneriä kauden aikana myös EHL:ssä. Joukkueen kauden päätyttyä hän siirtyi vahvistamaan Sveitsin Nationalliga A:n Zürcher SC:tä, jossa Haapamäki pelasi yhden playoff-ottelun. Kaudeksi 1997–1998 hän palasi Itävaltaan ja siirtyi EC Grazin riveihin. Kaudeksi 1998–1999 Haapamäki siirtyi Ranskan Élite Liguessa pelanneen Reims Champagne Hockeyn riveihin. Hän oli tehoilla 6+13=19 joukkueen tehokkain puolustaja maanmiehensä Jari Grönstrandin kanssa. Haapamäki voitti koko liigan jäähypörssin ja teki Ranskan pääsarjatason kaikkien aikojen yhden kauden jäähyennätyksen 231 minuutillaan.


title: Jari Haapamäki

text: Kaudeksi 1999–2000 Haapamäki palasi Suomeen ja siirtyi kasvattajaseuransa Hyvinkään Ahmojen I-divisioonajoukkueeseen. Hän pelasi siellä vain kahdeksan ottelua, kunnes Haapamäen sopimus purettiin joukkueen seurajohdon oltua tyytymättömiä hänen otteisiinsa. Haapamäki pohti vielä pelaajauransa jatkamista, mutta hän päätti kuitenkin keskittyä valmentamiseen. Haapamäki toimi kaudella 2000–2001 Mestis-joukkue Forssan Palloseuran apuvalmentajana Pasi Arvosen johtamassa valmennustiimissä.


title: Demetrio Ribes

text: Demetrio Ribes Marco (1875–1921) oli espanjalainen arkkitehti. Ribes oli kotoisin Valenciasta. Hänestä tuli sukupolvensa huomattavimpia arkkitehteja Francisco Moran ja Sancho Fusterin ohessa. Ribesin työt edustavat jugendia, mutta myöhemmin hän toi töihinsä rationalismin.


title: Demetrio Ribes

text: Demetrio Ribesin tärkeimpinä töinä pidetään Valencian päärautatieasemaa ("Estación del Norte de Valencia") ja Kolumbuksen kauppahallia ("Mercado de Colón"). Muita tunnettuja töitä ovat muun muassa Barcelonan pohjoinen rautatieasema ("Estació del Nord"), Xátivan härkätaisteluareena, Castellón de la Planan postitoimisto ("Edificio de Correos de Castellón"), "Asilo de la Marquesa de San Joaquín" sekä "Casa Ribes" Valenciassa ja "Casa Lázaro" Biarissa.


title: Mauricie

text: Mauricie on hallinnollinen alue Quebecin provinssissa, Kanadassa. Mauricien alueen hallintokeskus on Trois-Rivièresin kaupunki (134 413 as, 2016). Alueen pinta-ala on 35 860 neliökilometriä ja väkiluku 266 112 (2016).


title: Marko Allen

text: Marko Allen (s. 5. huhtikuuta 1967 Tampere) on suomalainen entinen jääkiekkopuolustaja. Hän pelasi urallaan Tampereen Ilveksen ja Hämeenlinnan Pallokerhon SM-liigajoukkueessa yhteensä 382 runkosarjaottelua tehopistein 28+63=91 ja keräten 160 jäähyminuuttia sekä 23 playoff-ottelua tehden yhden maalin ja keräten kuusi jäähyminuuttia. Allen oli myös voittamassa alle 20-vuotiaiden maailmanmestaruutta vuonna 1987. Hänet tunnettiin pelityyliltään peruspuolustajana.


title: Marko Allen

text: Allen on Tampereen Ilveksen kasvatti. Hän voitti seurassa C-nuorten SM-pronssia vuonna 1983 ja A-nuorten SM-hopeaa vuonna 1986. Kaudella 1985–1986 Allen debytoi Ilveksen SM-liigajoukkueessa, jossa hän pelasi yhden runkosarjaottelun. Varsinaisella tulokaskaudellaan 1986–1987 Allen teki 25 runkosarjaottelussa kaksi syöttöpistettä. Ensimmäisellä kokonaisella SM-liigakaudellaan 1986–1987 hän teki 42 runkosarja- ja kolmessa playoff-ottelussa tehot 6+6=12.


title: Marko Allen

text: Kaudeksi 1988–1989 Allen siirtyi SM-liigan nousijajoukkue Hämeenlinnan Pallokerhoon. Hän teki liigan yhden kauden piste-ennätyksensä tehoilla 7+9=16. Kauden 1990–1991 päätteeksi Allen oli voittamassa HPK:n kaikkien aikojen ensimmäistä SM-mitalia, pronssia. Kauden 1992–1993 päätteeksi hän voitti SM-hopeaa. Allen lopetti pelaajauransa kevääseen 1995.


title: Marko Allen

text: Kaudella 2008–2009 Allen toimi HPK:n C-nuorten kakkosjoukkueen päävalmentajana C-nuorten II-divisioonassa. Kaudella 2011–2012 hän toimi Italian Serie A:n HC Pustertal-Val Pusterian apuvalmentajana maanmiehensä Teppo Kivelän johtamassa valmennustiimissä. Allen eteni joukkueen kanssa aina liigan finaaleihin saakka, mutta mestaruuden vei kuitenkin HC Bolzano otteluvoitoin 4–0.


title: Marko Allen

text: Allen pelasi alle 20-vuotiaiden MM-kilpailuissa vuonna 1987, jolloin hän voitti maailmanmestaruuden. Allen valittiin ikäluokastaan Pohjola-leirin parhaaksi pelaajaksi vuonna 1982.


title: Marko Allen

text: Allenin poika Henri pelaa puolustajana Suomi-sarjajoukkue JHT Kalajoessa.


title: Nuoret ja lupaavat

text: Nuoret ja lupaavat () on norjalainen televisiosarja. Sarja kertoo kolmesta nuoresta naisesta (Elise, Alex ja Nenne), jotka tavoittelevat unelmiaan aikuisuuden kynnyksellä. Sarjan on ohjannut Eirik Svensson.


title: CU Amiga

text: CU Amiga oli brittiläinen tietokonelehti 1980- ja 1990-luvuilla, joka keskittyi Amiga-tietokoneisiin ja sen peleihin sekä ohjelmistoihin. Lehteä julkaisi EMAP.


title: CU Amiga

text: Lehti oli aiemmin nimellä "Commodore User", sitten "CU Amiga-64" ja lopulta "CU Amiga" jättäen Commodore 64:n taakseen.


title: CU Amiga

text: Lehden viimeinen numero julkaistiin lokakuussa 1998.


title: CU Amiga

text: Saman julkaisijan toinen lehti The One yhdistettiin lehteen.


title: Lambert Grönroos

text: Johan Lambert Grönroos (19. marraskuuta 1890 Akaa – ?) oli suomalainen sekatyömies, joka vuoden 1918 sisällissodan aikana toimi Viialan punakaartin päällikkönä. Hän tuli tunnetuksi Kuhmoisten taistelusta, jolloin Grönroos rintamapäällikkönä toimiessaan jätti joukkonsa ja pakeni taistelupaikalta.


title: Lambert Grönroos

text: Akaassa syntynyt Grönroos työskenteli ennen ensimmäistä maailmansotaa muun muassa renkinä Konhon kartanossa. Viialan suojeluskunnan antaman lausunnon mukaan hän oli kotiseudullaan myös irtolaisena. Syyskuussa 1914 Grönroos lähti vapaaehtoisena Venäjän armeijaan ja osallistui sotilaskomppanian aliupseerina itärintaman taisteluihin Galitsiassa. Kesäkuussa 1915 hän sai rintamalta siirron rykmentin leipomoon Kišinjovin lähistölle. Tammikuussa 1916 Grönroos saapui lomalle Suomeen ja sai Hämeenlinnassa vapautuksen sotaväestä venäläiseltä sotilaskomissaarilta. Tämän jälkeen hän oli töissä muun muassa Viialan lasitehtaalla. Myös Grönroosin veli Brynolf (s. 1882) palveli Venäjän armeijassa. Hän kaatui Galitsiassa joulukuussa 1916.


title: Lambert Grönroos

text: Helmikuun vallankumouksen jälkeen syntyneen yhteiskunnallisen kuohunnan aikana Grönroos osallistui lakkoihin ja lokakuussa 1917 hänet valittiin Vihtori Lehtosen johtaman Viialan punakaartin apulaispäälliköksi. Grönroos toimi ”iskukomppaniaksi” kutsutun osaston päällikkönä, joka marrakuun yleislakon aikana hoiti Viialassa järjestyksenvalvontaa. Se suoritti myös elintarviketakavarikoita ja pakko-ottoja, joiden kohteena oli muun muassa Lempäälässa sijaitseva Sotavallan kartano. Sisällissodan sytyttyä 35-miehinen komppania siirrettiin Tampereen kautta Kuhmalahden Vehkajärvelle, jossa Grönroosista tehtiin sotilaskokemuksensa johdosta koko Kuhmalahden rintaman ylipäällikkö. Hän alaisuudessaan oli noin 750 miestä


title: Lambert Grönroos

text: Maaliskuun alussa Grönroos sai punaisten läntisen rintaman ylipäälliköltä Hugo Salmelalta tehtäväksi vallata Kuhmoisten kirkonkylän. Taistelun aikana valkoiset iskivät punaisten selustaan, josta tiedon saatuaan Grönroos lähti ottamaan tilanteesta selvää. Hän kuitenkin pakeni paikalta Päijänteen jäätä pitkin ja jätti joukkonsa jatkamaan taistelua. Valkoisten vangiksi jouduttuaan Grönroos kertoi paenneensa kahden Valkeakosken punakaartin miehen kanssa Padasjoen kautta Hämeenlinnaan. Grönroosin on tulkittu toimineen tilanteessa tavallisen rivimiehen tapaan, jollainen hän Venäjän armeijassa palvellessaan olikin. Vailla upseerikoulutuksen tuomaa kunniakäsitystä Grönroos keskittyi vain pelastamaan oman henkensä, koska tiesi rintamapäällikkönä kohtalonaan olevan lähes varman kuoleman.


title: Lambert Grönroos

text: Puolentoista viikon kuluttua Grönroos palasi kotiinsa Viialaan, josta punaiset pidättivät hänet 22. maaliskuuta. Grönroosin hallusta löydettiin naisten rannekello, sormus ja 2 215 markkaa rahaa. Summa vastasi tavallisen työmiehen usean kuukauden palkkaa. Kuulusteluissa hän kertoi saaneensa ne viideltä tuntemattomalta mieheltä, mutta Grönroosin väitettiin jopa myyneen omat miehensä valkoisille. Myöhemmin valkoisten tekemissä kuulusteluissa hän väitti saaneensa rahat Kuhmoisten taistelussa kunnostautuneelta 16-vuotiaalta Arvo Järviseltä, joka Grönroosin mukaan oli ottanut ne neljän muun pojan kanssa jostakin talosta. Kellon ja sormuksen hän väitti ostaneensa tamperelaisesta kultasepänliikkeestä. Erään punakaartilaisen todistuksen mukaan Grönroos olisi ryöstänyt rahat Kuhmoisissa sijainneesta talosta.


title: Lambert Grönroos

text: Grönroos oli punaisten vankina Tampereen yhteiskoululla, kunnes hän jäi 6. huhtikuuta Tampereen taistelun aikana valkoisten vangiksi. Grönroos vältti teloituksen ja hänet siirrettiin Kalevankankaan vankileirille. Heinäkuussa Grönroos tuomittiin maanpetoksesta ja ryöstöistä elinkautiseen kuritushuonerangaistukseen, jota hän suoritti Tammisaaren vankileirillä. Hän oli myös epäiltynä erään isännän murhasta, mutta luotettavia todistajia ei löytynyt. 29. kesäkuuta 1919 Grönroos onnistui pakenemaan yhdessä toisen punakaartilaisen kanssa, eikä miehiä etsinnöistä huolimatta saatu kiinni. Grönroosin myöhemmät vaiheet eivät ole tiedossa, mutta hänen perheensä kerrotaan saaneen postikortin Viipurista, jonka perusteella Grönroosin arvellaan paenneen Neuvosto-Venäjälle. Hänet julistettiin kuolleeksi 22. huhtikuuta 1982.


title: Moss FK

text: Moss Fotballklubb on jalkapalloseura Mossin kunnasta. Seura pelaa Norjan neljänneksi korkeimmalla sarjatasolla 3. Divisjonissa. Moss on voittanut kertaalleen Norjan mestaruuden. Tämä tapahtui vuonna 1987. Norjan Cupin seura on voittanut vuonna 1983.


title: IF Fram Larvik

text: Idrettsforeningen Fram on urheiluseura Larvikin kaupungista. Seuralla on toimintaa käsipallossa ja jalkapallossa. Sen jalkapallojaosto pelaa Norjan kolmanneksi korkeimmalla sarjatasolla 2. Divisjonissa. Seuar on voittanut kertaalleen Norjan mestaruuden. Tämä tapahtui vuonna 1950.


title: SK Freidig

text: Sportsklubben Freidig on urheiluseura Trondheimin kaupungista. Seuralla on toimintaa muun muassa jalkapallossa, salibandyssa, käsipallossa ja suunnistuksessa. Seuran on voittanut Norjan jalkapallomestaruuden kertaalleen. Tämä tapahtui vuonna 1948.


title: Larvik Turn & IF

text: Larvik Turn & Idrettsforening on urheiluseura Larvikin kaupungista. Seuralla on toimintaa muun muassa jalkapallossa, käsipallossa ja yleisurheilussa. Seuran jalkapallojaosto pelaa Norjan neljänneksi korkeimmalla sarjatasolla 3. Divisjonissa. Seura on voittanut kertaalleen Norjan mestaruuden jalkapallossa. Tämä tapahtui vuonna 1956.


title: Skeid Fotball

text: Skeid Fotball on jalkapalloseura Oslon kaupungista. Seura pelaa Norjan kolmanneksi korkeimmalla sarjatasolla 2. Divisjonissa. Seuralla on yksi Norjan mestaruus, jonka se voitti vuonna 1966. Norjan Cupin Skeid on voittanut vuosina 1947, 1954, 1955, 1956, 1958, 1963, 1965 ja 1974.


title: Talvivaara

text: Talvivaara tarkoittaa seuraavia asioita:


title: Talvivaara

text: Näihin liittyy myös:


title: 07 Vestur

text: 07 Vestur on jalkapalloseura Vágarin saarelta Sørvágurin ja Sandavágurin kylistä. Seura pelaa Färsaarten korkeimmalla sarjatasolla Effodeildinissa.


title: SÍ Sørvagur

text: Sørvágs Ítóttarfelag (yleensä vain SÍ) on jalkapalloseura Sørvágurin kylästä. Seura on voittanut kertaalleen Färsaarten mestaruuden. Tämä tapahtui vuonna 1947.


title: Vaimonsa mies

text: Vaimonsa mies on suomalainen 16-osainen draama-komediasarja, joka esitettiin Yle TV2 -kanavalla syksyllä 2001. Sarjan pääosissa näyttelivät Pertti Roisko, Eila Roine, Miia Nuutila sekä Jarkko Pajunen.


title: Vaimonsa mies

text: Asunnottomiksi tahoillaan joutuneet Tuuli (Miia Nuutila) ja Juho (Jarkko Pajunen) löytävät kaupan ilmoitustaululta ilmoituksen vapaasta asunnosta vanhan pariskunnan (Pertti Roisko & Eila Roine) omakotitalon yläkerrassa. Tosin vuokrasopimuksen ehtona on avioliitto, jonka myötä Tuuli ja Juho päätyvät esittämään avioparia.


title: Hiroyuki Sanada

text: Hiroyuki Sanada (s. 12. lokakuuta 1960 Tokio, Japani) on japanilainen näyttelijä.


title: Hiroyuki Sanada

text: Hiroyuki Sanada esiintyi ensimmäisessä elokuvaroolissaan jo viisivuotiaana yhdessä Sonny Chiban kanssa elokuvassa "Rokyoku komori-uta" vuonna 1965. Hän aloitti taistelulajien harrastamisen 11-vuotiaana, jolloin hän haaveili urasta toimintaelokuvissa. Sanadasta tuli Chiban suojatti, kun hän liittyi tämän johtamaan taistelulajikouluun. He näyttelivät yhdessä useasti, esimerkiksi vuonna 1978 avaruusoopperaelokuvassa "Uchū kara no Messēji" (tunnettu myös nimellä "Message from Space") ja taisteluelokuvassa "Yagyū Ichizoku no Inbō" (tunnettu myös nimellä "Shogun's Samurai") .


title: Hiroyuki Sanada

text: Sanada esiintyi vuosina 1999-2000 Royal Shakespeare Companyn "Kuningas Lear"-tuotannossa, ja hän sai sen johdosta vuonna 2002 Brittiläisen imperiumin ritarikunnan kunniapalkinnon työstään brittiläisen kulttuurin edistämisessä Japanissa.


title: Hiroyuki Sanada

text: Sanada näytteli japanilaista astronauttia Kanedaa Danny Boylen tieteiselokuvassa "Sunshine" vuonna 2007. Samana vuonna hän näytteli yhdessä ystävänsä Jackie Chanin kanssa elokuvassa "Rush Hour 3".


title: Hiroyuki Sanada

text: Vuonna 2010 Sanada esitti Dogenia televisiosarjan "Lost" viimeisellä eli kuudennella tuotantokaudella. Seuraavana vuonna hän näytteli televisiosarjassa "Kosto". Vuonna 2013 Sanada esiintyi Keanu Reevesin rinnalla elokuvassa "47 Ronin", joka on ensimmäinen englanninkielinen sovitus japanilaisesta 47 rōninin legendasta.


title: Hiroyuki Sanada

text: Viime vuosina hän on esiintynyt tieteissarjoissa "Extant", "Helix" ja "The Last Ship".


title: Pascual Duarten perhe

text: Pascual Duarten perhe ("La familia de Pascual Duarte") on Camilo José Celan romaani. Kirjan on julkaissut Otava vuonna 1973 Pirkko-Merja Lounavaaran suomentamana ja vuonna 1990 Erkki Karjalaisen suomentamana.


title: Pascual Duarten perhe

text: Teos on Celan esikoisteos. Ristiriitaisen sisällön vuoksi kirja kiellettiin Espanjassa, ja se ilmestyi Argentiinassa. Se sai vuonna 1946 vihdoin julkaisuluvan Espanjassa, kustantajana Zodíaco.


title: VB Vágur

text: Vágs Bóltfelag eli VB Vágur on urheiluseura Vágurin kylästä, Suðuroyn saarelta. Seura aloitti toimintansa jalkapalloseurana, mutta toimii nykyään käsipalloseurana. Jalkapalloseura toimii nykyään nimellä FC Suðuroy. Seura on voittanut historiansa aikana kertaalleen Färsaarten jalkapallomestaruuden. Tämä tapahtui vuonna 2000. Kaudella 2016–17 seuran naisten käsipallomaajoukkue pelasi maan korkeimmalla sarjatasolla.


title: Sykloheptaani

text: Sykloheptaani (CH) on sykloalkaaneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä.


title: Sykloheptaani

text: Huoneenlämpötilassa sykloheptaani on väritöntä nestettä. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin esimerkiksi etanoliin ja dietyylieetteriin. Sykloheptaanin rengasrakenne on suhteellisen taipuisa ja sillä on useita konformaatioita, jotka ovat tasapainossa keskenään. Niistä stabiileimmat ovat niin kutsutut vääntynyt tuoli- ja tuolikonformaatiot, jotka muistuttavat sykloheksaanin vastaavia konformaatioita, joskin niiden energiat ovat hieman sykloheksaanin konformaatioita korkeammat ja siten epästabiilimmat. Näiden lisäksi tunnetaan myös muun muassa vääntynyt vene- ja venekonformaatiot, jotka myös muistuttavat sykloheksaanin vastaavia konformaatioita.


title: Sykloheptaani

text: Sykloheptaania esiintyy pieniä määriä maaöljystä, mistä se voidaan erottaa. Toinen tapa yhdisteen pelkistykseen on sykloheptanonin reaktio sinkkiamalgaamin kanssa eli niin sanottu Clemmensen-pelkistys.


title: Axel Werner

text: Axel Werner (s. 28. helmikuuta 1996 Rafaela, Argentina) on argentiinalainen jalkapalloilija. Hän edustaa Espanjan pääsarjassa pelaavaa Atlético Madridia. Werner on pelipaikaltaan maalivahti.


title: Axel Werner

text: Werner aloitti uransa synnyinkaupunkinsa pääsarjajoukkueesta Atlético de Rafaelasta, josta Atlético Madrid hankki hänet vuonna 2016. Kauden 2016–17 hän vietti kuitenkin lainalla buenosairesilaisessa Boca Juniorsissa. Elokuussa 2017 hän liittyi Atléticon edustusjoukkueeseen kolmosmaalivahdiksi.


title: Axel Werner

text: Werner on pelannut yhden ottelun Argentiinan alle 17-vuotiaiden maajoukkueessa. Hänet valittiin myös edustamaan maataan vuoden 2016 kesäolympialaisissa.


title: Tenedos (saari)

text: Tenedos ( "Tenedhos", ) on Turkkiin kuuluva saari Egeanmeren koillisosassa. Hallinnollisesti se kuuluu Çanakkalen maakuntaan ja muodostaa Bozcaadan piirikunnan. Sen pinta-ala on 39,9 km, ja se on Turkin kolmanneksi suurin saari Imbroksen (Gökçeada) ja Marmaran jälkeen. Vuonna 2011 saaren asukasluku oli 2 472. Saarelaisten pääelinkeinoja ovat matkailu, viinin tuotanto ja kalastus. Saari on ollut vuosisatojen ajan kuuluisa viinirypäleistään, viineistään ja punaisista unikoistaan.


title: Tenedos (saari)

text: Nimi Tenedos on ollut käytössä jo vanhalla ajalla, ja saari mainitaan tällä nimellä sekä "Iliaassa" että "Aineiaassa". Pienestä koostaan huolimatta saarella on kautta aikojen ollut suuri strateginen merkitys, koska se sijaitsee lähellä Dardanellien salmen suuta. Saarta ovat eri aikoina hallinneet Akhaimenidien Persia, Deloksen meriliitto, Aleksanteri Suuren valtakunta, Pergamonin kuningaskunta, Rooman valtakunta ja sen seuraaja Bysantti eli Itä-Rooma, kunnes se lopulta joutui Venetsian tasavallan hallintaan. Genovan ja Venetsian vuonna 1381 käymän Chioggian sodan aikana saaren koko väestö evakuoitiin ja siellä sijainnut kaupunki hävitettiin. Osmanien valtakunta valloitti autioituneen saaren vuonna 1455. Osmanien valtakaudella sinne asettui sekä kreikkalaisia että turkkilaisia, mutta toistuvien sotien vuoksi saari oli ajoittain autionakin.


title: Tenedos (saari)

text: Kreikka hallitsi saarta vuosina 1912–1922, mutta Lausannen rauhansopimuksella se luovutettiin uudelle Turkin tasavallalle, joka oli syntynyt Osmanien valtakunnan hajottua. Rauhansopimuksen mukaan Tenedokselle oli sen kreikkalaisväestön vuoksi myönnettävä autonomia, eikä Kreikan ja Turkin väestönvaihto koskenut Tenedoksen eikä myöskään läheisen Imbroksen asukkaita. Enemmistö saaren asukkaista oli vielä 1960-luvulla kreikkalaisia, mutta myöhemmin heistä suurin osa on muuttanut pois ja tilalle on muuttanut turkkilaisia.


title: Tenedos (saari)

text: Saaren vanha kreikkalainen nimi on Tenedos (Τένεδος), turkkilainen nimi Bozcaada, joka sekin on ollut käytössä jo satoja vuosia. Antiikin aikana siitä tiedetään käytetyn myös nimiä Calydna, Phoenice ja Lyrnessus. Saaren virallinen turkkilainen nimi on Bozcaada, joka johtuu turkin sanoista "boz", joka merkitsee sekä hedelmätöntä maata että ruskeanharmaata väriä, ja ”aza”, joka merkitsee saarta. Apollodoros Ateenalainen selitti Tenedos-nimen johtuvan kreikkalaisesta sankari Teneestä, joka hallitsi saarta Troijan sodan aikana ja jonka Akhilleus surmasi. Apollodoroksen mukaan saaren nimi oli alkujaan ollut Leukofrys, kunnes Tenes nousi siellä maihin ja tuli saaren hallitsijaksi. Nimi Bozcaada tuli käyttöön, kun osmanit olivat valloittaneet saaren. Nimi Tenedos pysyi sen ohella yleisesti käytössä vielä sen jälkeenkin; useimmiten saaren kreikkalaiset käyttivät siitä eri nimeä kuin turkkilaiset.


title: Tenedos (saari)

text: Tenedos on suurin piirtein kolmion muotoinen, ja sen pinta-ala on 39,9 km. Se on Turkin kolmanneksi suurin saari Marmaran ja Imbroksen jälkeen. Sitä ympäröivät pienet luodot, ja se sijaitsee lähellä Dardanellien salmen suuta. Saari muodostaa oman piirikuntansa. Siellä sijaitsee myös samanniminen kaupunki, mutta ei sen lisäksi yhtään kylää.


title: Tenedos (saari)

text: Geologisten todisteiden mukaan saari on aikoinaan lohjennut irti manteresta, mikä on johtanut siihen, että maaperä on tasaista saaren länsiosissa, mutta kumpuilevaa sen koillisosissa. Saaren korkein kohta ulottuu 192 metrin korkeuteen meren pinnasta. Maanviljelykseen soveltuu parhaiten saaren keskiosa. Saaren lounaisosassa on pieni pinjametsä. Saaren länsiosat laajoine hiekkaisine alueineen eivät sovellu viljelykseen.


title: Tenedos (saari)

text: Saarella vallitsee välimerenilmasto, mutta sille ominaisia ovat voimakkaat pohjoistuulet. Vuoden keskilämpötila on 14 °C ja vuotuinen sademäärä 529 mm.


title: Tenedos (saari)

text: Saaren lounaisosissa on joukko pieniä jokia, jotka virtaavat pohjoisesta etelään. Makeaa vettä ei siellä kuitenkaan ole riittävästi, joten vettä joudutaan johtamaan putkea pitkin manterelta.


title: Tenedos (saari)

text: Arkeologiset löydöt osoittavat, että Tenedoksen varhaisimmat ihmisasutukset ovat varhaiselta pronssikaudelta, noin 3000–2700 eaa. Todisteet viittaavat siihen, että saarella vallinneella kulttuurilla oli monia yhtäläisyyksiä Luoteis-Anatolian ja Kykladien samanaikaisten kulttuurien kanssa. Asutus keskittyi enimmäkseen saaren itärannan pienten lahtien rannoille, jotka muodostivat luonnollisia satamapaikkoja. Arkeologiset kaivaukset suoritettiin pikaisesti, ja näin ollen ei voitu löytää varmoja todisteita saaren varhaisesta viininviljelyksestä. Viiniä kuitenkin viljeltiin jo tuolloin yleisesti naapurisaarilla ja läheisillä manneralueilla.


title: Tenedos (saari)

text: Vanhalla ajalla saaren uskottiin saaneen nimensä myyttisen Teneen mukaan. Walter Leaf on selittänyt Tenes-myytin saaneen aiheensa siitä, että saaren ensimmäiset asukkaat olivat pelasgeja, jotka fryygialaiset karkottivat Anatolian manterelta. Leaf väitti myös todisteiden viittaavan siihen, että saarella on jälkiä minolaisen ja mykeneläisen kulttuurin vaikutuksesta.


title: Tenedos (saari)

text: Jo pronssikauden lopulla ja rautakaudella saari toimi välietappina merimatkoilla Välimereltä Mustallemerelle tai päinvastoin. Aikakauden kulttuuri ja käsityötuotteet kuten haudoista löydetty keramiikka ja metalliastiat ovat samantyyppisiä kuin muuallakin Egeanmeren koillisosan saarilla.


title: Tenedos (saari)

text: Tenedoksesta on mainintoja kreikkalaisessa ja roomalaisessa mytologiassa, ja arkeologit ovat osoittaneet sen olleen asuttu jo pronssikaudella. Sillä oli tärkeä merkitys vielä antiikin Kreikan aikana, mutta roomalaisaikana sen merkitys väheni. Vaikka se on pieni saari, sen asema tärkeän meritien varrella ja sen kaksi satamaa tekivät tärkeäksi Välimeren alueen kulloistenkin suurvaltojen kannalta. Yhdeksän kuukautta vuodesta merivirrat ja vallitseva tuuli, Etesian, tulevat Mustanmeren suunnalta, ja entisaikaan ne usein sulkivat purjealuksilta pääsyn Konstantinopoliin. Laivojen oli usein pysähdyttävä viikoksi tai kahdeksikin Tenedokseen odottamaan suotuisaa etelätuulta. Tenedos toimi siis välietappina ja tukikohtana laivoille, jotka olivat menossa Hellespontokseen, Propontikseen Bosporille tai Mustallemerelle saakka. Eri aikoina saaren valtasivat monet alueelliset suurvallat kuten Ateena, Persia, Aleksanteri Suuren Makedonia, Seleukidit ja Attalidit.


title: Tenedos (saari)

text: Homeros mainitsee, että hänen aikanaan Tenedoksen pääjumala oli Apollon. Hänen mukaansa Akhilleus hyökkäsi saareen Troijan sodan aikana, ja tämän valtauksen aikana Nestor hankki sieltä orjansa Hekameden. Nestor pysähtyi Tenedoksessa myös paluumatkallaan Troijasta. Voitettuaan Troijan sodan kreikkalaiset nimittäin "Odysseian" mukaan purjehtivat Troijasta ensin läheiseen Tenedokseen, uhrasivat siellä jumalille ja jatkoivat sitten matkaansa Lesboksen läheisyyteen, jonne he pysähtyivät suunnittelemaan paluumatkansa reittiä.


title: Tenedos (saari)

text: Homeros mainitsee "Iliaassa", että Tenedoksen ja Imbroksen välissä on suuri luola, jossa Poseidon piti hevosiaan.


title: Tenedos (saari)

text: Vergiliuksen "Aeneis" -eepoksessa akhaijit kätkivät laivastonsa Troijan sodan loppuvaiheessa Tenedoksen lahteen, jotta troijalaiset luulisivat sodan olevan päättynyt ja jotta he kuljettaisivat Troijan hevosen kaupunkinsa muurien sisäpuolelle. Samassa teoksessa Tenedos mainitaan myös paikkana, jossa kaksi käärmettä surmasi troijalaisen pappi Laokoonin ja hänen poikansa rangaistukseksi siitä, että he olivat heittäneet keihään päin Troijan hevosta. Pindaroksen mukaan saaren asuttivat vasta sodan jälkeen pronssisiin haarniskoihin pukeutuneet amýkleläiset soturit, jotka saapuivat paikalle yhdessä Oresteen kanssa.


title: Tenedos (saari)

text: Myytin mukaan Tenes oli Kyknoksen poika, kun taas Kyknos itse oli Poseidonin ja Kalyken poika. Filonome, Kyknoksen toinen puoliso ja Teneen äitipuoli, yritti vietellä Teneen, mikä vuoksi Kyknos hylkäsi hänet. Kun Filonome syytti Tenestä raiskauksesta, tämä hylättiin sisarensa kanssa merelle. He ajautuivat Leukopryksen saarelle, jossa Tenes julistetiin kuninkaaksi, ja saari sai hänen kunniakseen uuden nien Tenedos. Kun Kyknos huomasi Filonomeen valehdelleen, hän otti laivan mennäkseen pyytämään pojaltaan anteeksi. Myytin eri muunnelmat poikkavat toisistaan siinä, pääsivätkö he sovintoon. Erään version mukaan Tenes katkasi isänsä laivan köyden tämän saavuttua Tenedokseen. Sanonta "Teneen kirves" tulikin tämän vuoksi merkitsemään mielipahaa, jota ei kyetä tyynnyttämään. Toisen myytin mukaan Akhilleus nousi maihin Tenedoksessa ollessaan matkalla Aulikseen. Hänen laivansa törmäsi myrskyssä saareen, jossa Akhilleus taisteli Tenestä, myytin tämän version mukaan Apollon poikaa vastaan tietämättä tämän syntyperää eikä näin ollen osannut varoa Apollon kostoa. Myytin tämän version mukaan Akhilleuksen tappoi sittemmin Kyknos Troijassa. Sofokleen näytelmässä "Filoktetes" vuodelta 409 eaa. käärme puri Filoktetestä jalkaan Tenedoksessa. Hyginuksen mukaan jumalatar Hera, joka vastusti Filoktetesta auttaakseen Heraklesta, oli lähettänyt käärmeen rankaisemaan tätä. Hänen haavansa eivät yrityksistä huolimatta parantuneet, ja kreikkalaiset hylkäsivät hänet, mutta palasivat myöhemmin hänen luokseen pyytämään apua hyökkäyksessä Troijaa vastaan. Athenaios ylisti Nymfodorosta mukaillen Tenedoksen naisten kauneutta.


title: Tenedos (saari)

text: Kallimakhos mainitsi myytin, jonka mukaan Inon poika Melikertes ajautui kuolleena Tenedokseen sen jälkeen, kun hänen äitinsä oli heittänyt hänet mereen ennen kuin teki itsemurhan. Saaren asukkaat, lelegialaiset, rakensivat Melikerteelle alttarin ja panivat alulle rituaalin, jossa nainen uhrasi pienen lapsensa, kun kaupunki oli hädässä. Nainen saatettiin silloin tehdä sokeaksi. Myytti kertoo myös, että tästä tavasta luovuttiin, kun Oresteen jälkeläiset asettuivat saarelle.


title: Tenedos (saari)

text: Herodotoksen mukaan Tenedoksen varhaisimmat asukkaat olivat aiolialaisia. He olisivat ilmeisesti siirtyneet sinne Egeanmeren yli Thessaliasta, Boiotiata ja Akhaiasta manner-Kreikasta. Heitä pidettiin Oresteen jälkeläisinä, ja näin ollen he olisivat kuuluneet mykeneläiseen Atreuksen sukuun. Pindaros viittaa 11. Nemean oodissaan ryhmään peloponnesolaisia, Troijan sodan taistelijoiden lapsiin, jotka olisivat vallanneet Tenedoksen yhdessä Oresteen, Agamemnonin pojan kanssa. Erityisesti hän mainitsee spartalaisen Peisandroksen, joka olisi saapunut sinne yhdessä Oresteen kanssa, ja tämän jälkeläisen Aristagoraan. Strabonin mukaan aiolialaisten muutto Traakiaan ja sitä sen läheisyydessä oleville saarille alkoi 60 vuotta Troijan sodan jälkeen ja sen pani alulle Oresteen poika Penthilos.


title: Tenedos (saari)

text: Mitkään arkeologiset löydöt eivät kuitenkaan tue käsitystä saaren varhaisten asukkaiden aiolialaisesta alkuperästä. Arkaaisen ajan alussa Lesboksessa aikuiset haudattiin sijoittamalla heidät suuriin ruukkuihin, myöhemmin ruumiit peitettiin savella samaan tapaan kuin läntisessä Vähässä-Aasiassa. Vielä myöhemmin Tenedoksessa vainajia sekä haudattiin että poltettiin maakuopissa, joiden seinät oli peitetty kivillä. Lapsena kuolleet haudattiin yhä ruukuissa. Jotkut haudoista löydetyt esineet kuten keramiikka, lahjaesineet ja soljet muistuttavat sekä tyyliltään että niihin kaiverrettujen kuvien osalta enemmän Anatoliasta kuin manner-Kreikasta löydettyjä.